Peskov: Pozivamo sve zemlje da učine sve kako bi ubedili suprotstavljene strane da prekinu vatru\nPeskov: Pozivamo sve zemlje da učine sve kako bi ubedili suprotstavljene strane da prekinu vatru\n„Kremlj, pre svega, polazi od potrebe za što skorijim prekidom vatre i borbenih dejstava. Sve izjave o bilo kakvoj vojnoj podršci ili vojnim aktivnostima nedvosmisleno dolivaju ulje na vatru. Mi smo kategorički protiv toga i ne slažemo se sa takvom postavkom problema“, odgovorio Peskov na pitanje da li Kremlj razmatra mogućnost vojne podrške Jermeniji, na primer, preko ODKB-a.\nZaoštravanje sukoba u Nagorno-Karabahu je tema za duboku analizu i raspravu u okviru Organizacije Dogovora o kolektivnoj bezbednosti, dodao je Peskov.\n„Trenutna situacija, trenutna borbena dejstva na liniji dodira teme su za duboku analizu u okviru organizacije i, naravno, za moguću diskusiju u organizaciji. Što se ostalog tiče, uzdržaću se od bilo kakvih komentara, samo na osnovu toga što je ovo izuzetno osetljivo pitanje gde svi treba da budu apsolutno oprezni“, precizirao je portparol.\nPeskov je dodao i da je Rusija u stalnom kontaktu sa Azerbejdžanom, Jermenijom i Turskom u vezi sa situacijom u Nagorno-Karabahu.\n„Prikupljamo sve informacije o onome šta se dešava na liniji dodira. Pažljivo pratimo sve novosti, analiziramo situaciju i koristimo to znanje za formiranje našeg budućeg stava, određivanja daljih koraka zajedno sa našim partnerima u grupi OEBS-a“, objasnio je Peskov novinarima.\nRusija poziva partnerske zemlje, uključujući Tursku, da pomognu da se sukob između Jermenije i Azerbejdžana vrati u političko-diplomatske tokove, dodao je Peskov.\n„Pozivamo sve zemlje, posebno naše partnere kao što je Turska, da učine sve kako bi ubedili suprotstavljene strane da prekinu vatru i vrate se na mirno rešenje ovog dugotrajnog sukoba političkim i diplomatskim sredstvima“, istakao je Peskov.


Nastavak humanitarnih akcija - Dnevni boravak "Duga" i socijalno ugrožene porodice dobili pakete pomoći - Dnevnik Juga\nPočetna / DOGAĐAJI / Nastavak humanitarnih akcija – Dnevni boravak „Duga“ i socijalno ugrožene porodice dobili pakete pomoći\nIna Dendić 06/08/2019\tDOGAĐAJI, DRUŠTVO, Leskovac, POLITIKA Ostavi komentar\nAktivisti MO „Marko Crni 1“ organizovali su humanitarnu akciju posete dece i odraslih sa posebnim potrebama u ustanovi „Duga“ i tom prilikom donirali letnje papuče za sve korisnike.\nAkcija je organizovana uz saglasnost roditelja i upošljenika ustanove „Duga“, a rezultat akcije je više nego pozitivan na opšte zadovoljstvo svih.\nSavet za kulturu GrO SNS Leskovac posetio je dve socijalno ugrožene porodice. U pitanju su samohrani roditelji, četvoro dece predškolskog i školskog uzrasta. Tom prilikom uručeni su paketi sa školskim priborom, lektirama, knjigama za decu, igračkama…\nOvakvim akcijama nastavlja se humanitarni rad GrO SNS Leskovac.\nPrethodni U sredu ceo dan bez vode tri ulice u gradu\nSledeći U CSU potpisani ugovori o realizaciji projekta Centra za promociju nauke


Rojters: Srpska vojska pokazala mišiće | Skandalozno\nPod budnim okom predsednika Aleksandra Vučića i stranih diplomata, vojska Srbije pokazala je danas mišiće pucanjem iz bojeve municije u simuliranom napadu na položaje pobunjenika na poligonu Pasuljanske livade, izvestila je danas agencija Rojters o vežbi “Sadejstvo 2018”.\nTaktička vežba “Sadejstvo 2018” usledila je tri dana pošto je kosovska policija upotrebila silu da rastera srpske demonstrante u Kosovskoj Mitrovici na nemirnom severu Kosova i nakratko privela zvaničnika srpske vlade, piše britanska agencija.\nTaj incident je, kako se ocenjuje, pojačao već napete odnose Srbije i Kosova.\nVežba, u kojoj je učestvovalo više od 900 vojnika, deo je planirane obuke za 2018. godinu, a Rojters citira Vučićevu izjavu novinarima da smo “uvek bili dobri vojnici, želimo da imamo više takvih… želimo da budu još bolje obučeni“.\nSrpski vojni budžet u 2018. je 70,5 milijardi dinara, odnosno 595 miliona evra, što je 23,6 procenta više nego prošle godine, napominje agencija i dodaje da srpska vojska uglavnom koristi sovjetsku tehnologiju iz ’80-tih godina, ali da Beograd želi da modernizuje svoju opremu.\nBritanska agencija navodi i da je Srbija kandidat za članstvo u Evropskoj uniji, ali i jedna od malobrojnih država Balkana koja nije članica NATO saveza, krajnje nepopularnog, kako ističe, među Srbima od bombardovanja čiji je cilj bio proterivanje srpskih snaga sa Kosova.\nSrbija koja je proglasila vojnu neutralnost, pridružila se 2006. godine programu NATO Partnerstvo za mir i 2015. potpisala Individualni akcioni plan partnerstva (IPAP) — najviši stepen saradnje Alijanse i jedne zemlje koja nema aspiracije da joj se pridruži, navodi Rojters.\nAgencija napominje da Srbija takođe gaji i bliske vojne veze sa Rusijom, svojim tradicionalnim pravoslavnim i slovenskim saveznikom.\nBudite prvi sa komentarom na članku "Rojters: Srpska vojska pokazala mišiće"


RTCG - Radio Televizija Crne Gore - Nacionalni javni servis :: Region :: Specijalne jedinice napustile Jarinje i Brnjak, nema blokada\n02. 10. 2021. 17:40 >> 17:41 3\nSpecijalne jedinice napustile Jarinje i Brnjak, nema blokada\nKosovske specijalne jedinice napustile su danas u 15.59 položaje na administrativnim prelazima između centralne Srbije i Kosova, Jarinje i Brnjak, a sa tih prelaza uklonjena je teška mehanizacija kojom su Srbi blokirali magistralne puteve, javio je Kossev.\nPregovarači Beograda i Prištine u četvrtak su u Briselu dogovorili da se kriza na Kosovu, izazvana uvođenjem privremenih registracija za vozila iz centralne Srbije, riješi tako što će privremeno biti uvedene naljepnice za vozila.\nTim dogovorom predviđeno je i da se do danas, 2. oktobra, u 16 časova raščiste blokade puteva kod Jarinja i Brnjaka koje su postavili Srbi, a da se specijalne jedinice kosovske policije povuku i da ih zamijene vojnici KFOR-a.\nPripadnici KFOR-a nalaziće se na dva do tri kilometra od administrativnih prelaza Jarinje i Brnjak i, prema dogovoru iz Brisela, ostaće tu oko dvije nedjelje, piše Kossev.\nSrbija-Kosovo Jarinje Brnjak\nSkoplje podržava dijalog Srbije i Kosova\nNa punkt policije i carine na Jarinju pucano iz vatrenog oružja\nKosovo i Srbija marljivo da nastave dijalog


Gradski odbor SNS Valjevo najoštrije osuđuje napade na predsednika Srbije Aleksandra Vučića - Kolubarski Info\nGradski odbor SNS Valjevo najoštrije osuđuje napade na predsednika Srbije Aleksandra Vučića\numadmin June 26, 2021\t0 Komentara\nGradski odbor Srpske napredne stranke Valjevo najoštrije osuđuje još jedan u nizu napada na predsednika Srbije Aleksandra Vučića koji se dogodio ispred zgrade predsedništva Srbije na Andrićevom vencu. Naime, nekoliko funkcionera Narodne stranke, predvođeni Vukom Jeremićem su došli u Predsedništvo u pokušaju da izazovu nasilje.\nZanemario je samo jednu sitnicu,na vlast se dolazi glasovima naroda, naroda koji je prepoznao viziju za bolju budućnost Srbije,naroda koji se uverio da reči predsednika Aleksandra Vučića nisu bile prazne i mrtvo slovo na papiru, kao njegove. Građani Srbije dobro znaju ko je bio uz njih kada je država bila pred bankrotom, ko im je vratio dostojanstvo, doveo strane investitore ,otvorio fabrike, obilazio srpska sela i gradove, koji se bori za svaku stopu ove zemlje, za svakog građanina, za svaku deonicu puta koja će ovu Srbiju odvesti u bolje sutra.\nZato je poruka svima onima koji bi da napadaju, linčuju, omalovažavaju i prete, da im njihove predstave neće proći, da su njihove maske davno pale i da građani Srbije veruju i podržavaju predsednika Aleksandra Vučića.


Ženska odbojkaška reprezentacija Poljske - Blic Sport\nSRBIJA MELJE RIVALE U LIGI NACIJA Odbojkašice posle preokreta srušile Poljakinje\nOgnjanović: Uživale smo protiv Poljakinja, pokazale smo da je poraz od Bugarske samo kiks\nSelektor ženske odbojkaške reprezentacije Srbije Zoran Terzić posle pobede nad Poljskom (3:1) i direktnog plasmana u četvrtfinale šampionata Evrope u Nemačkoj i Švajcarskoj rekao je da je veoma zadovoljan igrom i naglasio značaj dva slobodna dana uoči eliminacionih mečeva.\nOdbojkašice Srbije bolje od Poljske, prvakinje Evrope u četvrtfinalu\nŽenska odbojkaška reprezentacije Srbije plasirala se u četvrtfinale šampionata Evrope u Nemačkoj i Švajcarskoj, pošto je u meču trećeg kola D grupe savladala Poljsku sa 3:1 (25:18, 25:18, 22:25, 25:21).\nOdbojkaši Srbije pobedili Poljsku\nOdbojkaška reprezentacija Srbije pobedila je u Beogradu selekciju Poljske sa 3:2 u setovima (19:25, 28:30, 25:18, 25:23 i 15:13) u pripremnoj utakmici pred Evropsko prvenstvo.\nOdbojkaši Srbije pobedila Poljsku u prijateljskom meču\nOdbojkaška reprezentacija Srbije pobedila je u prijateljskom meču u Beogradu selekciju Poljske sa 3:1, po setovima 25:20, 20:25, 25:18 i 25:23.\nOdbojkašice Srbije bolje od Poljske na Gran priju\nŽenska odbojkaška reprezentacija Srbije pobedila je u Vuhanu selekciju Poljske sa 3:1 (25:14, 25:20, 22:25, 25:21) u utakmici prvog kola trećeg vikenda Gran Prija.\nŽenska odbojkaška selekcija Srbije poražena je na startu Gran Prija u Poljskoj u grupi D od domaće reprezentacije sa 3:2 (24:26, 25:22, 20:25, 25:16, 15:10).\nOdbojkašice Turske i Poljske igraju za olimpijsku vizu\nŽenske odbojkaške reprezentacije Turske i Poljske sastaće se u finalu evropskih kvalifikacija za Olimpijske igre, a pobednik će izboriti vizu za London 2012.\nTerzić: Slabi smo u završnici seta, nedostajale su nam povređene igračice\nSelektor ženske odbojkaške reprezentacije Srbije Zoran Terzić rekao je da se nada da će se forma njegovog tima podići do sledećeg kvalifikacionog turnira za Olimpijske igre.\nSrpske odbojkašice poražene i od Poljske, bez pobede u Ankari\nPosle dva poraza od Holandije i Rusije, odbojkašice Srbije nisu uspele da savladaju ni Poljsku, te su se porazom oprostile od kvalifikacija za Olimpijske igre - 3:2 (29:27, 25:21, 21:25, 19:25, 15:13).\nOdbojkašice protiv Rusije, Poljske i Holandije kreću u bitku za London\nŽenska odbojkaška reprezentacija Srbije igraće u grupi sa Poljskom, Rusijom i Holandijom na turniru Evropskih kvalifikacija za 0limpijske igre 2012, odlučeno je žrebom u Ankari.\nTerzić: Tek sad smo pokazali koliko možemo; Nikolić: Poslaćemo Turkinje kući\nOdbojkašice Poljske došle su na meč četvrtfinala protiv Srbije u halu Pionir bez izgubljenog seta u Zrenjaninu, ali im to nije pomoglo da izbegnu ubedljiv poraz od 3:0.\nOdbojkašice Srbije ubedljivo pobedile Poljsku, u polufinalu protiv Turske!\nŽenska odbojkaška reprezentacija Srbije plasirala se u polufinale Evropskog prvenstva pošto je u četvrtfinalu savladala Poljsku sa 3:0 (25:14, 25:20, 26:24). Srbija će u polufinalu igrati protiv Turske.\nSelektor ženske odbojkaške reprezentacije Srbije Zoran Terzić izjavio je da svako ko pobedi reprezentaciju Poljske na velikom takmičenju mora da bude zadovoljan.\nOdbojkašicama Srbije drugo mesto u Katovicama\nŽenska odbojkaška reprezentacija Srbije zauzela je drugo mesto na drugog Memorijalnom turniru “Agata Mroz” u Katovicama na kome je trijumfovala selekcija domaćina, Poljske.


AXA osiguranje prodaje kompanije u Srbiji Vienna Insurance Grupi – Bankar.me\nJuly 7, 2016 OSIGURANJE, REGION, SVE VIJESTI Leave a comment\nNakon završetka transakcije, kompanija Vienna Insurance Group bi, zajedno sa svojim postojećim poslovanjem u Srbiji, zauzela 4. mjesto na tržištu osiguranja, sa očekivanim tržišnim učešćem od 11 odsto.\n– Klijentima obije kompanije biće pružena odlična prilika da istovremeno ostvare korist od iskustva koje Vienna Insurance Group ima kao vodeća austrijska osiguravajuća kuća i lider u centralnoj i istočnoj Evropi, i globalne poslovne prakse koju je AXA primijenila na srpskom tržištu kroz svoje kompanije u Srbiji – kazali su iz kompanije.\nUgovorne strane su se sporazumjele da ne objavljuju uslove i detalje transakcije.\nTransakcija će se završiti nakon što se ispune uslovi predviđeni ugovorom i dobiju saglasnosti regulatornih tijela. Obije strane su se saglasile da ne objavljuju kupoprodajnu cijenu.\n– Kao najbrže rastuća kompanija u Srbiji u protekle četiri godine, AXA Osiguranje je steklo imidž veoma uspješne kompanije koja ima inovativan i sposoban menadžment tim. Zato AXA Osiguranje predstavlja odličnu osnovu za rast i ostvarivanje rezultata, što za ambicioznog investitora koji je fokusiran na Balkan kao strateško tržište, predstavlja jedinstvenu priliku za razvoj – saopštili su iz kompanije.\nkako si+u kazali iz ove osiguravajuće kuće, Vienna Insurance Group je vodeća osiguravajuća kompanija u Austriji, kao i u centralnoj i istočnoj Evropi, sa oko 50 kompanija u 25 zemalja i 23.000 zaposlenih. Wiener Städtische Osiguranje u Srbiji ostvarilo je više od 65 miliona eura premije u 2015. godini i ima tržišno učešće od 9,3 odsto.\nPOJMOVIAXA grupa axa osiguranje Vienna Insurance Group\nPrevious Samsung očekuje najbolje kvartalne rezultate u posljednje dvije godine\nSljedeći Britanci gube nadu, povjerenje u ekonomiju oštro pada


Izborna posmatračka misija EU: Dobro organizovani izbori sa internet kampanjom; Dugogodišnji nedostaci u pravnom okviru ostaju nerešeni | Radio Kosovska Mitrovica\nIzborna posmatračka misija EU: Dobro organizovani izbori sa internet kampanjom; Dugogodišnji nedostaci u pravnom okviru ostaju nerešeni\n19. October, 2021 13:18 |\nRukovodilac i član Evropskog parlamenta Lukas Mandl, predstavio je danas preliminarne nalaze Izborne posmatračke misije Evropske unije (EU EOM) za lokalne izbore održane 17. oktobra na Kosovu.\n“Ovo su bili dobro organizovani izbori i tokom kampanje su poštovane osnovne slobode” rekao je Mandl na današnjoj konferenciji za štampu u Prištini.\nMandl dodaje da je veliki broj kandidata ponudio biračima stvarni izbor, osim opština sa kosovskim Srbima, u kojima je politička konkurencija bila ograničena.\n“Nažalost, žene su bile nedovoljno zastupljene u trkama za gradonačelnike, a i generalno u strukturama stranaka” rekao je Mandl.\nMirno i uredno glasanje posmatrači EU ocenili su veoma pozitivno, iako su zabeležene određene zabrinutosti u vezi sa značajnim brojem slučajeva pomaganja pri glasanju i sistematskog nepridržavanja pravila za prihvatanje ličnih dokumenata za identifikaciju birača sa isteklim rokom važenja.\nPoređenja radi, prebrojavanje glasačkih listića je donekle manje pozitivno ocenjeno zbog nekih nedoslednosti u praćenju procedura. Mandl ističe da je izborni proces efikasno organizovala profesionalna izborna administracija, koju su izborni akteri takođe smatrali nezavisnom i verodostojnom.\n“Dok je tradicionalno agitovanje bilo skromno zbog mera vezanih za pandemiju COVID-19, živahna Internet kampanja i emitovane medijske debate pomogle su biračima da naprave informisan izbor” rekao je Mandl.\nDugogodišnji nedostaci u zakonskom okviru ostaju nerešeni, kao i skoro sve prethodno iznete izborne preporuke EU.\nMandl poručuje da je od presudne važnosti pozabaviti se ovim problemom, dodajući da je “nedostatak transparentnosti u finansiranju kampanja jedno od ključnih pitanja koje se mora rešiti.\nViola fon Kramon, šef delegacije Evropskog parlamenta zahvalila se biračima na Kosovu, što su, kako ona kaže, na demokratski način izrazili svoja politička uverenja.\n“Svojim pozitivnim učešćem na izborima pokazali ste svoju privrženost i poverenje u lokalne institucije i demokratiju. Uočili smo istinsku debatu među kandidatima i političkim strankama koje predlažu alternativne politike. Ovo je još jedan, važan korak za konsolidaciju kosovske demokratije” rekla je fon Kramon.\nEU je na sam dan održavanja izbora rasporedila više od 100 posmatrača širom Kosova iz država članica EU, kao i iz Norveške i Švajcarske.\nEU EOM poručuje da će ostati na Kosovu, kako bi pratila proces u Centru za prebrojavanje i rezultate i rešavanje svih predstavki i žalbi. Misija će takođe posmatrati drugi krug izbora za gradonačelnika.


Athena pallas village je smešten na Elia Beach-u, u blizini Nikitija. Izgrađen u tradicionalnom seoskom stilu, na obronku brda sa pogledom na Toroneos zaliv, ovaj hotel sa 5* nudi specijalan smeštaj za sve, sa jedinstvenim servisom prema potrebama svakog gosta.\nLokacija: hotel se nalazi na plaži, od aerodroma u Solunu udaljen oko 95km.\nSadržaj: recepcija, restoran, a la carte restoran, bašta na krovu hotela, klima, bioskop, Wi-Fi uključen u cenu, prodavnica nakita, parking, suvenirnica, room service, butik, kafeterija, menjačnica, usluge pranja veša, mini market, taverna, sala za konferencije, salon lepote.\nSmeštaj: sve sobe imaju klima uređaj uključen u cenu, kupatilo i kozmetiku, aparat za kafu, sef uključen u cenu, telefon, sat TV, fen za kosu, mini-bar, balkon, krevetac (na upit uz doplatu u hotelu).\nSport i zabava: bazen (spoljašnji i unutrašnji) ležaljke i suncobrani na plaži i kod bazena, jacuzzi, sauna, masaže, spa, bilijar, teretana, kuglana, mini golf, teretana, iznajmljivanje bicikala.. Za najmlađe tu je mini klub, dečiji bazen, igralište, stolice za hranjenje.


PRVA ZAJEDNICA PROFESIONALACA ZA BOLJE DRUŠTVO | odgovornoposlovanje.rs\nBeograd, 22. april 2016 – Forum za odgovorno poslovanje formirao je prvu zajednicu biznis profesionalaca koji doniraju znanja i veštine društvu, tako što pomažu rad organizacija koje se zalažu za društveno korisne ciljeve.\nOvo je prvi klub volontera, zaposlenih u različitim kompanijama, koji su se okupili oko zajedničke ideje da doniraju svoje stručno znanje kako bi osnažili rad organizacija civilnog društva i socijalnih preduzeća. Okupljeni u ovoj zajednici su zaposleni iz 19 kompanija članica Foruma za odgovorno poslovanje koji su se obavezale da će svoje zaposlene podržati da se na ovaj način društveno angažuju.\nZa prvih godinu dana podržano je 64 neprofitne organizacije i osnaženo je 110 polaznika kroz ukupno 7 održanih treninga. Na ovaj način, ukupno devet biznis profesionalaca doniralo je 69 sati rada zajednici.\nNa ovogodišnjem Forumu socijalnih inovacija, primljeni su novi volonteri u program i uručene zahvalnice kompanijama koje su se priključile ovoj inicijativi.\nProgram se realizuju u organizaciji Foruma za odgovorno poslovanje i Smart kolektiva uz podršku USAID-a.


Izbori za članove savjeta mjesnih zajednica na području općine Novi Grad Sarajevo održat će se, u nedjelju, 11. februara 2018. godine. Izbori se provode na osnovu Odluke Općinskog vijeća Novi Grad Sarajevo, a građani će moći glasati u svih 28 mjesnih zajednica u periodu od 08 do 19 sati.\nPrema Izvodu iz biračkog spiska dostavljenog od Centralne izborne komisije BiH, na području općine Novi Grad upisano je 113.333 građanina. Za izbor članova savjeta kandidovalo se 494 kandidata za koje će građani moći glasati i izabrati one koji će ih predstavljati u naredne četiri godine.\nRezultate glasanja na biračkom mjestu utvrdit će birački odbori, a sav izborni materijal obavezni su dostaviti Izbornoj komisiji koja će sačiniti Izvještaj o provedenim izborima i dostaviti Općinskom vijeću na usvajanje i utvrđivanje konačnih rezultata.


LE: Joveljić odveo Austrijance u dalje takmičenje, Hrvat srušio bedem Zagrepčana [VIDEO] - Sportska centrala\nLE: Joveljić odveo Austrijance u dalje takmičenje, Hrvat srušio bedem Zagrepčana [VIDEO]\n10 dec 2020. 23:16\nSamo dva meča u ovom drugom terminu odlučivala su o plasmanu u nokaut fazu. U direktnim okršajima za mesto među 32 ekipe borili su se Makabi i Sivaspor u Tel Avivu, odnosno Volfsberger i Fejnord u grupi K. Upravo taj meč rešio je srpski napadač Dejan Joveljić, koji je na pozajmici u Volfsbergeru iz Ajntrahta. Bivši fudbaler Zvezde je postigao jedini gol u 31. minutu za svoj tim, koji je bio dovoljan za trijumf, mada je domaćinu i remi odgovarao. Joveljić je na terenu bio skoro sat vremena, a u poslednjih dvadeset minuta za Austrijance je igrao i Nemanja Rnić. U istoj grupi je Dinamo u Zagrebu pobedio moskovski CSKA sa 3:1. “Modri“ su takmičenje u grupi okončali bez poraza, ali su primili prvi gol tek u šestom meču. Mrežu Livakovića pogodio je upravo mladi hrvatski reprezentativac Kristijan Bistrović, ali je tada Dinamo vodio već sa 3:0 pogocima Gvardiola, Oršića i Kastratija.\nMakabiju je bio dovoljan bod u meču sa Sivasporom, ali su Izraelci slavili pogotkom Španca Saborita u 66. minutu i osvojili drugo mesto u grupi. Prvo mesto pripalo je Viljarealu, koji nije odigrao utakmicu sa Karabagom, pošto je veliki broj fudbalera azerbejdžanskog šampiona zaražen Kovidom-19. Antverp i Totenhem idu dalje iz grupe J, a “pevci“ to čine sa prvog mesta. Pobedio je Totenhem u borbi za pobednika grupe Belgijance, a strelci su, u drugom poluvremenu, bili Karlos Vinisijus i Lo Selso. Tako se Murinjov tim revanširao Antverpu za poraz u Belgiji. Treće mesto pripalo je LASK-u koji je, posle preokreta pobedio Ludogorec u Razgradu sa 3:1.


Izvor: Advertiser-Serbia.com, 23.Okt.2020, 13:22\nTelenor nudi novu liniju iPhone 12 telefona, uključujući iPhone 12 Pro\nKupci će moći da naruče iPhone 12 Pro i iPhone 12 od 30. oktobra, koji će biti dostupni od 6. novembra. Za kompletne detalje o cenama i dostupnosti, posetite Telenor sajt.\niPhone 12, sa potpuno novim dizajnom, ima nove sisteme kamera bez premca, Super Retina XDR ekrane od ivice do ivice za obimnije >> Pročitaj celu vest na sajtu Advertiser-Serbia.com << iskustvo gledanja, najveći napredak u izdržljivosti do sada sa Ceramic Shield prednjim poklopcem i A14 Bionic čipom dizajniranom od strane Apple-a, najbržim čipom u bilo kom telefonu do sada.\nIzvor: Beta OMS, 23.Okt.2020\nTelenor nudi novu liniju iPhone 12 telefona, uključujući iPhone 12 Pro.Kupci će moći da naruče iPhone 12 Pro i iPhone 12 od 30. oktobra, koji će biti dostupni od 6. novembra. Za kompletne detalje o cenama i dostupnosti, posetite Telenor sajt.O uređajimaiPhone 12, sa potpuno novim dizajnom,...


Morgan Stenli predviđa pad američkog BDP-a od 30% – SveVesti.net\nMorgan Stenli predviđa pad američkog BDP-a od 30%\nTim ekonomista “Morgan Stenlija”, sa Elen Zentner na čelu, naveo je u izveštaju upućenom klijentima u nedelju, da sada predviđa pad američkog bruto domaćeg proizvoda od čak 30,1 odstou tromesečju april-jun, prenosi agencija “Blumberg”.\nAnalitičari “Goldman Saksa”, koje predvodi Jan Hacijus, objavili su da sada prognoziraju pad svetske privrede za oko 1,0 odsto u ovoj godini, što bi bilo čak više od onog zabeleženog 2009. godine tokom globalne finansijske krize.\nAnalitičari “Morgan Stenlija” su u odvojenom saopštenju ipak naveli da bi trajniji privredni pad trebalo da bude izbegnut s obzirom na fiskalne i monetarne mere kojima kreatori politika u državama sveta reaguju na aktuelnu krizu.\nI “Morgan Stenli” i “Goldman Saks” predviđaju početak ekonomskog oporavka u trećem kvartalu , mada će situacija ostati izložena rizicima, dodaje “Blumberg”.\nPrevious Za prolećnu setvu potrebna sloboda kretanja od 5 do 20 časova\nNext NBS: Banke da prijave incidente kako bi se očuvao kontinuitet


“Specijalni status” za veliku Britaniju u Evropskoj uniji | Gde Investirati\nNemački ministar za evropska pitanja Michael Roth izjavio je danas da postoji mogućnost da Britanija dobije “specijalni status” u odnosima sa Evropskom unijom, uz napomenu da London treba da počne sa procesom izlaska iz bloka do kraja godine.\nOva izjava usledila je nakon pisanja britanskih medija da proces istupanja “može da počne i pred kraj sledeće godine”.\n“Period do kraja godine trebalo bi zaista da bude dovoljan da se pripremimo i prilagodimo novonastaloj situaciji”, izjavio je Roth, dodajući da nije potreban nikakav dodatni politički pritisak, jer ekonomski pritisak iz same Britanije je dovoljan.\n“U interesu je Britanaca i njihove ekonomije da znaju kako će nastaviti s poslovanjem kada Britanije izađe iz EU”, rekao je Roth, naglasivši da je “slobodan protok kapitala, ljudi i usluga, sloboda zapošljavanja, pravo EU i oko toga nema pregovora”.\nPrevious Vučić i Bajden o odnosima SAD i Srbije, dijalogu Beograda i Prištine i situaciji na Balkanu\nNext Dinar stabilan, NBS kupila 30 miliona evra\nRusija: U Idlibu pogođeno skladište sa hemijskim oružjem; Sirijski pobunjenici pozvali na osvetu\nMinistarstvo odbrane Rusije saopštilo je da je grad u provinciji Idlib “bio izložen otrovnim sredstvima”, kada je u vazdušnim napadima pogođen arsenal oružja koji je u rukama pobunjenika.


Sputnjik V trenutno najtraženija vakcina na svijetu – Bankar.me\nMarch 1, 2021 COVID-19, PLANETA, SVE VIJESTI Leave a comment\nUgledni njemački list Frankfurter Allgemeine Zeitung u novom istraživanju piše o popularnosti ruske vakcine Sputnjik V koje iz nedjelje u nedjelju postaje dio programa vakcinacije u sve više zemalja svijeta.\nFAZ navodi kako je do sada rusku vakcinu registrovalo 38 zemalja u svijetu. Od zemalja Evropske unije, Mađarska je na određeni način prihvatila rizik samostalne nabavke vakcine, a vlasti u ovoj državi su naglasile kako ne žele da čekaju odobrenje Evropske agencije za lijekove.\nTakođe, Češka je ovog vikenda inicirala prve razgovore s predsjednikom Rusije Vladimirom Putinom oko mogućnosti nabavke Sputnik V. Kako ističu u FAZ-u, vakcina ruske proizvodnje naročito je popularna među uslovno rečeno siromašnijim zemljama jer su doze prilično jeftine te se mogu dobiti za nešto manje od 20 dolara što uključuje obije doze.\nNjemački list naveo je kako je ruska vakcina cijenjena i među naučnicima, a dovoljan dokaz za ovu tvrdnju je i časopis “The Lancet” koji je potvrdio da je riječ o efikasnoj vakcini.\nS obzirom na početne uspjehe ruske vakcine, u FAZ-u su tokom analize postavili pitanje da li je zaista postojala potreba skepticizma vezanog za ovu vakcinu. Skepticizam se naročito odnosi na zapadne zemlje koje i dalje nemaju ogromno povjerenje u Sputnjik V.\nSumnju u rusku vakcinu nedavno je izrazila i predsjednica Evropske komisije Ursula von der Leyen koja je izrazila iznenađenje činjenicom da Rusija nudi milione doza drugim državama dok kampanja vakcinisanja u matičnoj državi i dalje stoji u mjestu. Na ove konstatacije predsjednice Evropske komisije, odgovorili su iz ruskog predstavništva pri Evropskoj uniji te su naglasili kako se pitanje vakcina protiv koronavirusa ne smije politizirati.\nKako ističe FAZ, nakon objavljivanja članka u “Lancetu”, ruski naučnici ali i čelni ljudi Rusije, iskoristili su sve prilike kako bi se pohvalili natpisima u ovom uglednom časopisu. Vladimir Putin je pohvalio “Lancet” zbog njegove objektivnosti međutim, FAZ navodi kako je interesantno da je Putin nakon što je upravo “Lancet” objavio određene podatke o trovanju Navalnog naglasio kako ne čita medicinske časopise.\nSada, nakon što je Sputnik V dostigao zavidan uspjeh, njegov imidž daje priliku i Rusiji za popravljanje opšteg ugleda države. Zbog toga, jedan od ruskih fondova za finansiranje proizvodnje vakcine (RDIF), uporedio je situaciju s vakcinama s Drugim svjetskim ratom.\n“Ljudi zaduženi za Sputnik V žele ostvariti saradnju sa SAD-om i drugim državama kako bismo se zajedničkim snagama suočili sa izazovima pred nama. Baš kao što smo to činili i u Drugom svjetskom ratu”, rekli su iz RDIF-a.\nSputnjik V, još uvijek nije odobren na području Evropske unije. Za njeno odobravanje, nadležna je Evropska agencija za lijekove (EMA) koja prije odobrenja vakcine za tržište EU mora izvršiti nekoliko ispitivanja. Kako navode u FAZ-u, zahtjevi koje je EMA poslala prema Rusiji izuzetno su zahtjevni.\nPOJMOVIruska vakcina sputnik V vakcina Covid-19\nSljedeći “Trenutak istine” za digitalni euro stiže u aprilu


Važnost prošlogodišnjih P-4 legitimacija produžena do kraja februara\nVažnost prošlogodišnjih P-4 legitimacija produžena do kraja februara\nPovodom reagovanja železničkih penzionera i njihovih udruženja, "Železnice Srbije" obaveštavaju sve zainteresovane da ni preduzeće, ni generalni direktor Dragoljub Simonović, nisu ukinuli važenje P-4 legitimacija za povlašćenu vožnju na prugama srpskih železnica, poznatim pod nazivom "reži karte".\nVažnost P-4 legitimacija, koje su bile overene za 2012. godinu, produžena je do 28. februara 2013. godine, što znači da one nisu ukinute, kako to navode određene organizacije železničkih penzionera.\nReč je o legitimacijama koje određenim kategorijama železničara, uključujući i železničke penzionere, omogućavaju popuste prilikom putovanja vozovima.\nZbog obaveza "Železnica Srbije", prvenstveno kada je reč o plaćanju poreza za izdavanje P-4 legitimacija, a imajući u vidu tešku materijalnu situaciju sa kojom se preduzeće susreće, postoje određene inicijative da se redukuje njihovo izdavanje i korišćenje. Međutim, da li će se i u kom obimu redukovati važenje P-4 legitimacija tek će se utvrđivati i videti.\nPri tome, "Železnice Srbije" i poslovodstvo srpskih železnica uvek će ceniti i imati u vidu sav doprinos koji su železnički penzioneri dali tokom svog radnog veka funkcionisanju, razvoju i napretku ovog saobraćajnog sistema.\nDakle, železničke P-4 legitimacije za povlašćenu vožnju na prugama srpskih železnica nisu ukinute, a važnost legitimacija koje su overene za 2012. godinu produžena je do kraja februara.


Ekonomija - datum: 2020-06-30 PENZIONERI SE SPREMAJU DA BRANE PRAVO NA ŽIVOT\nProsječna penzija 289,1 euro Uplašeni zbog smanjenja penzija\nPartija penzionera, invalida i restitucije (PIR) zabrinuta je i uplašena najavom smanjenja ionako bijednih, mizernih i ponižavajućih penzionerskih primanja.\n– Od 130.300 penzionera koje servisira Fond PIO, 124.900 su crnogorski penzioneri, od čega su 5.402 korisnici ostalih prava, a 10.578 su inostrani. Prosječna penzija iznosi 289,1 euro, i do tog iznosa penziju prima 63.578 penzionera. Minimalna penzija sa povećanjem u 2020. godini iznosi 128,82 eura i do tog iznosa penziju prima 11.700 penzionera. Blizu 3.000 penzionera prima penziju ispod 100 eura, a ima penzionera koji primaju penziju i ispod 50 eura, pa su mini-štabovi DPS-a svoju predizbornu aktivnost usmjerili kao lov na ovu ranjivu populaciju koju je lako kupiti. Penziju ispod minimalne zarade od 222 eura prima 44.000 penzionera. Bijedno je i krajnje ponižavajuće povećanje penzija u 2020. godini od 0,53 odsto. Primanja kod pojedinih funkcionera su povećana od 50, 100, pa i preko 300 odsto, a da ne govorimo o primanjima direktora i brojnih funkcionera gdje je država većinski vlasnik, primanja iznose na desetine hiljada, a mnoge od tih firmi su gubitaši i poreski dužnici – naveo je generalni sekretar partije Radisav Korać.\nIzvještaj MMF-a, prije pozajmice od 74 miliona eura, kako je naveo, pokazuje da će Crna Gora do kraja godine imati javni dug od 90 odsto BDP-a, a ne 82,5 odsto kako je Vlada najavila.\n– Penzioneri jedva sastavljaju kraj sa krajem, a mnogi se hrane iz narodnih kuhinja i kontejnera. No i pored toga Vlada i prije izbora najavljuje smanjenje penzija. Penzioneri se pitaju šta nas tek očekuje poslije izbora. Primorani smo radi zaštite svojih prava da se organizujemo u Udruženje Sindikata penzionera i invalida (USPI), a te aktivnosti su pri kraju, kako bismo na dostojanstven način branili pravo na život. Alternativa je kresanje i potpuno ukidanje svih funkcionerskih privilegija i visokih i neprimjerenih zarada – zaključio je Korać.


Razgovarano o projektima obrazovanja odraslih\nMinistar za obrazovanje, nauku, kulturu i sport BPK Goražde Dževad Adžem, sa saradnicima sastao se juče sa predstavnicima organizacija CARITAS i DVV International u BiH. Na sastanku je razgovarano o aktivnostima i projektima u oblasti obrazovanja odraslih i cjeloživotnog učenja koje realizuju ove organizacije te o mogućoj saradnji i podršci kada je u pitanju zakonsko uređenje obrazovanja odraslih u BPK Goražde.\nU svim sredinama postoji potreba za obrazovanje odraslih pa i u Bosansko-podrinjskom kantonu Goražde. Organizacije poput CARITAS-a i DVV Internationala u BiH veliki dio svojih aktivnosti usmjerili su na pomoć ovom vidu obrazovanja, a sve s ciljem bržeg zapošljavanja.\n„ Podaci govore da je od 3.148 ljudi koji su prijavljeni na evidenciji nezaposlenih u Službi za zapošljavanje BPK Goražde 1.435 nekvalifikovanih radnika. To su ljudi koji nemaju nikakve kompetencije i vrlo je teško da na tržištu rada mogu pronaći zaposlenje. Naš cilj je da ih kroz određene oblike obuke certificiramo kako bi bili spremni i konkurentni na tržištu rada“-istaknuo je ministar za obrazovanje, nauku, kulturu i sport BPK Goražde Dževad Adžem.\nU tom kontekstu, predstavnici CARITAS-a i DVV Internationala u BiH željeli su da se upoznaju sa planovima, idejama i ciljevima Bosansko-podrinjskog kantona kada je u pitanju obrazovanje odraslih, a ponudili su i konkretne projekte pomoći koji bi se realizovali sa aktivnostima donošenja zakonskog okvira.\n„Mi već sada možemo ponuditi nekoliko projekata iz socijalnog područja, kao što su obuka za njegovanje starih osoba i personalni asistenti za osobe sa invaliditetom. Takođe, kolege iz DVV Internationala su spremne ponuditi jednu stručnu obuku za androgoški kadar koji trenutno radi u srednjoj stručnoj školi“- kazao je zamjenik ravnatelja CARITAS-a u BiH Zlatko Malić.\nPrema riječima ministra za obrazovanje, nauku, kulturu i sport Dževada Adžema, postoji sporazum sa nevladinom organizacijom „Aldi“ gdje je ponuđena njihova pomoć kod izrade zakonskog okvira koji bi finansirala organizacija USAID i Ministarstvo za obrazovanje, nauku, kulturu i sport.


Domaća IT kompanija bori se za prava LGBTQ+ populacije u Srbiji: Nenad Milanović (COING) - Homofobnim kandidatima nije mesto u našem timu! : Nadlanu.com\nDomaća IT kompanija bori se za prava LGBTQ+ populacije u Srbiji: Nenad Milanović (COING) - Homofobnim kandidatima nije mesto u našem timu!\nObjavljeno 21. jan 2021. / 19:51:31\nSrpska IT kompanija “COING” koja stoji iza vodećeg svetskog softverskog alata za praćenje radnog vremena “Clockify” i alata za timsku komunikaciju “Pumble” u svoj proces selekcije budućih zaposlenih uvela je nestandardnu novinu – otkrivanje homofobnih stavova kandidata prilikom intervjua za posao.\nKako bi to i postigli, prilikom intervjua za posao u ovoj softverskoj firmi, obavezno je davanje odgovora na pitanja Šta mislite o LGBTQ+ populaciji? Šta mislite o položaju LGBTQ+ populacije u Srbiji? i slično. U zavisnosti od odgovora slede i razna potpitanja, a sve sa ciljem da se utvrdi jasan stav kandidata, odnosno da li postoji i koliko je izražen stepen sklonosti diskriminaciji. Odgovori na ova pitanja presudni su prilikom donošenja odluke da li će kandidat biti ocenjen kao poželjan deo tima ove kompanije.\nKoliko je ova kompanija istrajna u borbi protiv homofobije i diskriminacije pokazuje i to da je početkom 2021. godine otišla korak dalje i javno pokrenula inicijativu da se ne zapošljavaju ljudi koji šire homofobne ideje i stavove. Ovaj potez novost je na našoj IT sceni i kod domaćih kompanija uopšte, a više o tome otkrio nam je Nenad Milanović, CEO kompanije, koji ističe da je u COING-u atmosfera liberalna i inkluzivna, a da su se na ovaj korak odlučili zbog svojih zaposlenih, ali i njihove globalne delatnosti i činjenice da su ljudi koji koriste njihove aplikacije svih religija, rasa i seksualnih orijentacija.\n- U opuštenoj atmosferi u kojoj radimo i družimo se sa kolegama, naši zaposleni osećaju se komforno da pričaju o svojim problemima, pa je tako brzo postalo jasno da oko 10 odsto naših kolega pripada LGBTQ+ populaciji. Pokretanjem inicijative da ne zapošljavamo ljude koji gaje homofobne ideje i stavove borimo se, pre svega, za prava naših kolega - ističe Nenad i dodaje da se u svakoj kompaniji nalazi oko pet do 10 odsto zaposlenih koji su pripadnici LGBTQ+ populacije, samo što to kriju od svojih kolega i poslodavaca.\nKako Nenad kaže, njihov uvid u postojeća istraživanja odaje podatak da je čak 49% stanovnika Srbije homofobično.\n- Iako je Srbija ostvarila dobar napredak po ovim pitanjima, ostalo je još mnogo posla. Zbog raznih političkih i ekonomskih izazova kroz koje smo prošli, trenutno nemamo brojke sa kojima možemo da se ponosimo. Kao društvo imamo mnogo problema i treba da ih rešavamo jedan po jedan. Prava LGBTQ+ populacije su problem koji možemo rešiti brzo i lako bez trošenja novca poreskih obveznika, a tako lako rešivi izazovi treba da nam postanu prioritet.\nDosadašnja iskustva prilikom intervjua za posao u ovoj kompaniji pokazala su da je svaki četvrti kandidat iskazao netolerantnost.\n- Zapošljavamo ljude na osnovu niza kriterijuma kojima smo definisali potrebne veštine i kompetencije koju su potrebne za konkretnu poziciju, kao i način na koji se obavlja posao. Kada prepoznamo da neko može biti diskriminatoran ili netolerantan prema našim zaposlenima, korisnicima ili klijentima, zaključujemo da ta osoba ne bi bila uspešna u svom poslu i na osnovu toga ne stupamo u radni odnos. Od nedavno na našim oglasima jasno komuniciramo “ne aplicirajte” osobama koje smatraju da pripadnici LGBTQ+ populacije u Srbiji ne bi trebalo da dobiju pravo na brak i ostala prava koja im pripadaju - kaže osnivač COING-a.\nTakođe, osim protiv homofobije, kompanija se aktivno bori protiv svih oblika stereotipa i diskriminacije, a budući da skoro 50% njihovih zaposlenih čine žene, oni intenzivno promovišu prava žena.\n- Mizogini vicevi i šale bazirane na stereotipima o ženama u našem kolektivu nisu dobrodošli. Kada se radi o romantičnim odnosima unutar kolektiva, generalno su dobrodošli osim u istoj liniji hijerarhije. Ni jedan menadžer ni menadžerka ne može da uplovi u odnose sa članom tima u liniji odgovornosti za koju je nadležan ili nadležna – kaže Nenad i naglašava da se u Srbiji, kao neophodna mera nameće hitno modifikovanje svih zakona tako da oni postanu rodno/polno neutralni.\n- Pripadnici LGBTQ+ populacije moraju da imaju pravo na brak i decu, kao i sva ostala prava koja imaju heteroseksualne osobe - dodaje Milanović koji svim kompanijama poručuje da treba da iskoriste svoj uticaj na najbolji mogući način.\ncoinghomofobijaintervju za posaolgbtqnenad milanovićsrbija


Srpska fabrika stakla iz Paraćina neće otići u stečaj. – Branislav Jovović, sudija i predsednik Privrednog suda u Kragujevcu, smatra da potraživanja „Veksilum Balkana“ iz Čačka nisu stvarna\nKragujevac – Srpska fabrika stakla (SFS) iz Paraćina neće otići u stečaj. Ovo je odluka Privrednog suda u Kragujevca koju je doneo predsednik ovog suda i sudija u postupka Branislav Jovović. Jovović je rekao novinarima da „ima uverenje“ kako predlagač stečajnog postupka, firma „Veksilum Balkan“ iz Čačka, „nije učinio verovatnim“ potraživanja prema paraćinskoj „Staklari“. Rok za žalbu na ovu odluku je osam dana, što znači da postupak nije okončan.\nNa drugom ročištu u predstečajnom postupku su suprotstavljene strane iznele različite podatke o obavezama SFS.\nPravni zastupnik „Veksiluma Balkan“ iz Čačka Vojislav Ilić tvrdio je da je dug paraćinske „Staklare“ nesporan, te da su sudu o tome dostavili sve dokaze koje predviđa jedan stečajni postupak i naš Zakon o stečaju.\nS druge strane, zastupnik SFS Branislav Tomašev rekao je da fabrika iz Paraćina ima dug samo prema firmi „Glas industri“ iz Sofije (Bugarska), ne i prema čačanskom preduzeću koje je ćerka firma „Veksilum SB“ iz Beča (Austrija). Prema rečima privremenog stečajnog upravnika Saše Jovanovića, taj dug je 55,6 miliona evra.\nDakle, u ovom predstečajnom postupku nije bilo sporno da paraćinska staklara duguje, nego kome. Dve firme su se, zapravo, borile oko prava na isto potraživanje od SFS, s tim da su na jučerašnjem ročištu pominjani različiti iznosi duga, od 40,3, preko 47, do 55,6 miliona evra.\nOvaj iznos je, prema rečima predstečajnog upravnika Jovanovića, zvaničan, knjigovodstveni dug „Staklare“ prema bugarskoj firmi „Glas industri“, ne prema čačanskom „Veksilumu“. Ovo je potvrdio i pomoćnik zastupnika firme „Glas industri“ Momčilo Bulatović, navodeći da firma iz Bugarske „nikada nikome nije prenela svoja potraživanja“.\nNa ročištu je bio prisutan i Petar Crnogorac, vlasnik firme „CPR impeks“, koji je u razgovoru sa novinarima rekao da njegovo preduzeće ima ugovor sa firmom „Glas industri“ iz Bugarske i da on, zapravo, želi da preuzme 56 odsto akcija paraćinske „Staklare“. Crnogorac je, inače, član Nadzornog odbora SFS, a bugarski „Glas industri“ je već i stečaju.\nBranislav Tomašev, zastupnik staklare, naveo je da „Veksilum Balkan“ nije ni mogao da podnese predlog da se nad paraćinskom fabrikom pokrene stečaj, pošto ova čačanska firma „uopšte nije poverilac“.\nTaj stav je zastupao i Bulatović, koji je još naveo da je protiv „organizovane kriminalne grupe na čijem je čelu bugarski biznismen Cvetan Vasilev“ podneta krivična prijava, te da je o „pokušaju otimanja staklare obavešten Republički javni tužilac Zagorka Dolovac. Prema saznanjima Bulatovića, krivična prijava bi mogla biti proširena i na visoke državne funkcionere iz Ministarstva privrede.\nBulatović je rekao i da mu je poznato ko je i kako vršio pritisak na pravosudne organe da donesu odluku o pokretanju stečajnog postupka, kao i da su vlasnici svih firmi koje su pokušale da preuzmu potraživanja firme „Glas industri“ prema SFS poslovni partneri Cvetana Vasileva.\nPrema mišljenju zastupnika paraćinske staklare i firme „Glas industri“, suština zahteva za pokretanje stečajnog postupka je bila u tome da se Cvetan Vasilev, za kojim je raspisana Interpolova poternica, domogne novca koji nije njegov.\nInače, prema rečima privremenog stečajnog upravnika Jovanovića, SFS je u predstečajnom postupku „poslovao uobičajeno“. Ukupna vrednost imovine staklare danas je 4,36 milijardi dinara ili oko 35 miliona evra, što je svega trećina obaveza ove fabrike koje ukupno iznose čak 11,5 milijardi dinara, ili oko 93 miliona evra.\nVeliku sumu potražuju i „Srbijagas“ i EPS, ali ova javna preduzeća nisu podnela zahtev za pokretanje stečajnog postupka.\nU SFS trenutno je zaposleno 819 radnika, ali na posao dolazi njih 582. Prema rečima Ilića, pravnog zastupnika čačanskog „Veksiluma“, paraćinska staklara svakog meseca pravi gubitak od oko 500.000 evra, a sve što je protivnička strana juče rekla na sudu u vezi sa spornim dugom „stvar je parničnog, a ne stečajnog postupka“.


AP: Favorit za premijera na izborima u nedelju u Grčkoj vodi diskretnu kampanju – NovostiDana.rs\nGlavno mesto vodjenja politike pred izbore u Grčkoj decenijama su masovni mitinzi, ali pred nedeljno glasanje za novi sastav Skupštine, favorit za mesto premijera, konzervativac Kirijakos Micotakis u svojoj iscrpnoj kampanji izbegava velike skupove, piše Asošiejted pres koji ga je pratio.\nLaka koraka nije ni čudo jer ne samo da je ogroman favorit, već je i naslednik moćnog premijera, Micotakis stiže u Lavrion, stari fabrički gradić u blizini Atine, a grupa radoznalaca prilazi da bi ga pozdravila pored kafea kraj obala mora.\nMicotakis izlazi iz auta, čučeći razgovara s decom, rukuje se s mladićima, grli penzionere i sam se fotografiše s njima mobilnim telefonom.\nPošto se hvata mikrofona ne penjući se na podijum, za manje od 10 minuta govor završava argumentacijom zašto misli da birači treba da podrže njegovu konzervativnu Novu demokratiju: Grčka, tvrdi on, treba da prihvati kulturu biznisa posle decenije ekonomskih turbulencija, da popravi stanje sa zakonom i redom, i da nastavi da čini efikasnijom svoju državnu birokratiju koja je nekad imala previše službenika.\nGrupica od svega 50 ljudi uljudno sluša, željna da dobije još jednu šansu da u četiri oka porazgovara s čovekom kojem predstoji krupna pobeda na opštim izborima u nedelju.\nPo istraživanjima javnog mnjenja, na izbore 51-godišnji Micotakis izlazi s velikom prednošću pred levičarskim premijerom Aleksisom Ciprasom, koji je vodio zemlju u protekle četiri godine dok se Grčka borila da savlada finansijsku krizu zavisna od pomoći drugih, i da se nosi s masovnom izbegličkom krizom više od milion ljudi je čamcima stiglo na istočna ostrva Grčke 2015-16. na putu ka prosperitetnijim zemljama Srednje i Zapadne Evrope.\n„Želim da Grčka postane normalna evropska zemlja“, rekao je Micotakis AP-u, s lakoćom na engleskom jeziku koja odražava deceniju studiranja u SAD na Harvardu i Stanfordu.\n„Muka mi je i umoran sam od toga da nas tretiraju kao eksponat krize“ – dodao je on.\nMicotakis nije usamljen u toj želji.\nGrčka se upravo izborila da prodje kroz jednu od svojih najvećih kriza od Drugog svetskog rata. Primorana da 2010. godine traži medjunarodnu pomoć, ekonomija Grčke se smanjila za jednu četvrtinu, a nezaposlenost se povećala na preko 25 odsto, a na dvostruko više od toga medju mladima. Protesti i neredi postali su obeležje grčkog života. Mnogi su za teškoće okrivili političke partije, uključujući prethodnike Micotakisa u Novoj demokratiji, a drugi su optužili grčke kreditore jer su zahtevali ozbiljne rezove u zamenu za svoju finansijsku pomoć Atini.\n„Koliko god grešaka da smo napravili, mnogo je i grešaka naših poverilaca“, rekao je Micotakis. „Želimo da taj period ostane iza nas“.\nMicotakis je proevropski konzervativac i ako pobedi u nedelju, u šta malo ko sumnja, čeka ga niz izazova, uključujući obnovljenu napetost sa susednom Turskom i tekuće drakonske budžetske ciljeve koje su postavili zajmodavci. Iako Grčkoj možda više nije potrebna direktna finansijska pomoć, ona još mora održava visok budžetski suficit da bi otplatićivala dug, koji uprkos godinama smanjivanja i dalje stoji na ogromnih 180 odsto njenog godišnjeg BDP-a.\nRodjen u jednoj od najpoznatijih političkih porodica u Grčkoj, Micotakis je sin polemičkog konzervativnog premijera Konstantina Micotakisa koji je predvodio zemlju početkom devedesetih. Njegova sestra Dora Bakojani je kasnije bila ministarka inostranih poslova, a njegov nećak Kostas Bakojanis nedavno je izabran za gradonačelnika Atine.\n„Vrlo sam ponosan na svoju porodičnu baštinu, ali mislim da nećete naći mnogo ljudi koji kažu da glasaju za mene jer sam sin bivšeg premijera“, rekao je on.\nOd Micotakisa se nije očekivalo da će predvoditi očevu stranku, ali je za predsednika Nove demokratije ipak izabran 2016. godine, posle njena četiri poraza na nacionalnim, lokalnim i evropskim izborima. Borio se da pridobije mnoge moćne ličnosti u svojoj partiji, koje su ga smatrale trapavim u javnosti i da nema harizme.\nKritike su izbledele kada je podršku javnosti stranki po anketama podigao do dvocifrene i predvodio je do impresivnih pobeda na regionalnim i evropskim izborima u maju. Rast poverenja je proizašao iz strogog i napornog programa nastupa u kampanji, tokom koje je odabirao male prostore, često u područjima s niskim primanjima, u pokušaju da preuzmu vladina uporišta, kao i da potisne široko rasprostranjenu percepciju porodičnih privilegija.\nSaradnici kažu da u napornom radu tokom kampanje opstaje zahvaljujući snazi i zdravim navikama ne puši i ne pije.\nMicotakis se odlučio za lokalne skupove u američkom stilu, umesto za masovne mitinge, glavne već decenijama u grčkoj politici, dok je nastavio napade na Ciprasovu vladu, optužujući je za propadanje srednje klase zbog visokih poreza da bi se izbegle dublje, a neophodne reforme.\nPorezi, uzvratio je Cipras, pomogli su da se izbegne „humanitarna katastrofa“, jer je finansijska kriza izazvala eksplozivan gubitak radnih mesta i skok siromaštva. Premijer je optužio svog protivnika da zvaničnike krajnje desnice održava na visokim položajima u stranci i da je, dok je u prethodnoj vladi 18 meseci bio ministar za reformu javnog sektora, „usvojio rezone o štednji“ koje je propisao Medjunarodni monetarni fond.\nNa povratku iz Lavriona, Micotakis je odgovorio oštrim saopštenjem, nazivajući Ciprasa „populistom koji je podrio državne institucije i obećavao previše“.\n„On zna da će izgubiti. Jedino što pokušava je da nas prikaže kao velike, loše neoliberale koji dolaze na vlast da bi ljudima sisali krv… Na to se niko ne obazire. To je tako zastarelo“, rekao je Micotakis za AP.\nVlasnik mesne industrije ‘Gavrilović’ oslobodjen optužbe za ratno profiterstvo


Špijunski „kanali“ u političkim partijama u Srbiji :: REPORTER - Nezavisni onlajn magazin\nGLAVNA > POLITIKA > Špijunski „kanali“ u političkim partijama u Srbiji\nJak je uticaj obaveštajnih mreža pre svega CIA, BND i MI6 u političkim partijama u Srbiji i NVO. Model inflitracije nastupio je početkom devedestih godina.\nPrve organizovane mrže stranih uticaja u političkim partijama u Srbiji bile su u SPO, i to britanska tajna služba MI6 kroz strukture oko lidera stranke SPO Vuka Draškovića. Cilj britanske agenture u SPO bio je rušenje Miloševića i pokretanje talasa rušenja vlasti u Srbiji i moguće izazovanje građanskog sukoba kako bi se sprečio građanski rat u bivšoj Jugoslaviji koji se po mišljenju zapada „pali“ iz Srbije. SPO u prvoj etapi rada imao je dosta pristlaica iz tajnih službi koji su ubačeni u SPO ili imali šire ambicije. SPO je bio najača opozicija Miloševiću u periodu 1991 do 1996 godine. Nemačka tajna služba BND imala je određenih uticaja sa vrhom DS posle 1996 godine u koaliciji „Zajedno“CIA je pomgogla u stvaranju kolacije „Zajedno“ oko DS koja je organizovala proteste 1996/1997 godine, i imala je vlast u većem delu opština u Srbiji i Beogradu. Vuk Drašković pravi savez sa Miloševićem i eliminiše kao gradonačelnika Beograda Zorana Đinđića . To je bila odluka britanske tajne službe koja je igrala na kartu kohabitacije sa Miloševićem posle Dejtona krajem 1995 godine, kada je Milošević bio faktor „mira“ na Balkanu. Paralelno je delovala CIA koja je imala svoj uticaj preko SOROŠ fonda koji je delovalo među intelektulacima u obrazovanju, zdravstvu i pre svega medijima i pripremao teren za obaranje režima 2000.godine.\nBitan faktor prodora CIA u Srbiji bio je Milan Panić koji je ujedinio političke ciljeve opozicije 1992. godine, ali je igrao i na kartu Miloševića. Panić je bio „insajder“ CIA politike u Srbiji ne samo 1992. g, već sve do 1999. i stvaranja koalcije „DOS“ kao i organizacije „Otpor. Delovanje MI6 bila je i u Građanskom savezu Srbije dr Pešić-Svilanović kao i Nove demeokrtije kasnije Liberala Srbije. Dušan Mihajlović je imao stabilne veze sa MI6 preko svojih kanala pre svega Roberta Ajvorsa otpravnika poslova V. Britanije u Srbiji\nPosle oktobra 2000.godine većina stranačkih struktura kroz koaliciju DOS je na „spisku“ saradnika stranih službi. Nemačka tajna služba BND imala je svoj uticaj u DS. Strane ali i domaće službe pokrenule su sukob Koštunica-Đinđić, a držale su pod kontorlom i srpsku mafiju pre svega zemunski klan kao i JSO oko trgovine narkotika i duvana. Igra stranih i domaćih tajnih službi stvorila je je u Srbiji „političke i stranačke ratove“ koji su slabili Srbiju i vlast DOS i partija koje su činile jezgro nove vlasti, pre svega DS i DSS.\nBritanski i Američki diplomatski i „podzemni uticaji“ bili su u politici svih ministara spoljnih poslova Srbije i SRJ i državne zajednice Srbije i Crne Gore. Svi ministri spoljnih poslova su bili pod kontorlom i to Goran Svilanović, Vuk Drašković i Vuk Jeremić. Atentat na premijera Zorana Đinđića bio je „nepisani dogovor“ CIA i MI6 preko svojih kanala u Hrvatskoj i u Srbiji. Nemačka služba BND znala je za plan likvidacije Zorana Đinđića, ali su pod jakim uticajem CIA Zorana Đinđića „pustili niz vodu“.\nCIA je imala jak uticaj preko kompanije u Srbiji „Filip Moris“ a MI6 preko kompanije BAT. Kadriranje Borisa Tadića kao budućeg lidera DS i šefa države Srbije u periodu 2004-2012 godina bila je umrežena sa interesima CIA i BND da bi se ostvarila ravnoteža snaga DS sa DSS i lidera DSS dr Vojislava Koštunice kao premijera Srbije 2004-2008 godine i protivnika Tadića i DS. Koštunica je prvo bio predmet obrade CIA i MI6, a kad je pušten „niz vodu“ DSS i Koštunica lociran je kao predmet uticaja Ruskih tajnih službi koje su preko DSS stvarale poziciju u antiameričkim i antievropskim nacionalnim organizacijama i strukturama u SPC.\nBritansko- američki uticaj definisan je u projektu G 17 plus Mlađena Dinkića i dr Miroljuba Labusa. G 17 plus deluje kao mrežna, projektna i delimično „ezoterična“ organizacija koja vlada finansijama,bankama i investicijama u Srbiji. Britanci ulažu napore da od „otpadnika“ DS i bliskog saradnika dr Đinđića Čedomira Jovanovića stvore političku „alterantivu“ koja će biti glasnik prozapadne i politike EU u Srbiji. Tako je stvrena LDP kao stranka koja postaje deo ELDR-liberala Evrope.T reba podsetiti da je DS postala članica SI (Socijalističke internacionale), DSS (Narodnjaka Evrope) i u bliskom savezu sa Putinovom partijom u Ruskoj federaciji. Među evropskim narodnjacima je i G 17 plus, danas URS, sa nemačkom-britanskom politikom regionalizma u Srbiji.\nStrukture SPS nakon pada Miloševića i uspona političke struje oko Ivice Dačića taktički deluju između Ruskog i proozapadnog interesa. Savez DS i SPS je američko-britanski projekat 2008 godine da bi se Srbija kretala prema EU i slabila pozicija SRS i DSS koje su bile bliske Ruskim intersima i imale podršku u biračkom telu. Boris Tadić je u dogovoru sa Ivicim Dačićem radio na faznom slabljenju SRS i marginalizaciji DSS i dr Koštunice. Iskorišćena je situacija sukoba u SRS, da se Tomislav Nikolić izdvoji sa svojom poslaničkom grupom. Prva procena CIA i BND je bila da se tako slabi i razbija SRS i uticaj dr Šešelja i održava moć koalcije DS-SPS-G 17 plus. Nije dovoljno ozbiljno procenjeno da će Tomislav Nikolić stvaranjem SNS postati faktor državne vlasti i moći 2012 godine.\nTomislav Nikolić dobija podršku iz Ruske federacije u promeni politike Srbije koju je vodio Boris Tadić i DS. Aleksandar Vučić je otvorio svoje kanale prema Velikoj Britaniji i SAD, i tako je SNS nakon izbora maja 2012. godine postala faktor moći u Srbiji. Trojni „pakt“ SNS-SPS-URS raspoređuju i međunarodne uticaje u Srbiji. SPS pored ruske federacije šire svoj uticaj u Velikoj Britaniji,SAD i Nemačkoj. SNS jača svoj uticaj na zapadu ,a URS pored svog decenijskog uticaj SAD i Velike Britanije preko Milana Panića širi svoj uticaj u Ruskoj federaciji.\nSNS postaje članica evropskim konzervativaca. DSS jača svoj uticaj u Ruskoj federaciji, jer je ova partija posle 2006. godine izgubila podršku zapada pre svega SAD, V. Britanije i Nemačke. Moćni strukture zapada i tajnih službi podržavaju Dinkića koji ima dokumente oko iznošenja 30-50 milijardi evra iz Srbije u vremenu vlasti Slobodana Miloševića. Politička oligarhija u Srbiji je daljinski kontrolisana sa oročenim političkim mandatom i datim zadacima\nМолимо вас да ископирате овај текст: c61874cf065f


Dvadesetih godina dvadesetog veka u Narodnom pozorištu osnovana je glumačko-baletska škola koju je vodila Poljakova kao i Balet pri Operi Narodnog pozorišta. Iz ove škole ponikle su prve srpske balerine Anica Prelić, Sonja Stanisavljević, Nata Milošević i Nataša Bošković, vrhunska balerina medjuratne epohe kojoj je slavna ruska balerina Ana Pavlova prilikom posete Beogradu 1927.godine prorekla veliku karijeru.\nIstorija srpskog baleta ponosno beleži blistave nastupe Bošković na svetskoj baletskoj sceni sa trupom "Ana Pavlova" u kojoj je igrala pod imenom primabalerine Kraljevskog Narodnog pozorišta u Beogradu. Prema rečima koreografa i balerine Aje Jung u jednom trenutku, i to ne tako dugo od samih početaka rađanja baleta u Jugoslaviji, Beograd je postao važan centar, bilo je tu značajnih gostovanja, a neki naši baleti su postavljani u isto vreme, ili sa malim zakašnjenjem u odnosu na Pariz, Rim, London.\nKoreograf i balerina Aja Jung\n"Pratio se puls sveta, nažalost taj period nije dugo potrajao, trend otvorenosti i stremljenja prema onome što je svetsko zamenilo je samozadovoljstvo našim, bez dalje potrebe za dijalogom, istraživanjem, a to je opasno za svaku umetnost, možda najviše za baletsku", rekla je Jung Tanjugu.\nUporedo se razvijala i baletska pedagogija koju su takodje u Srbiji začeli ruski baletski umetnici, vrhunski profesionalci koji su imali svoje privatne baletske škole.\nPrva državna baletska škola "Lujo Davičo" osnovana 1947.godine dugo je bila jedina ustanova za školovanje igrača u Srbiji. Nove škole otvaraju se posle 2000.godine, vode ih najugledniji srpski baletski igrači i koreografi. Prema rečima mladog baletskog umetnika, jednog od najomiljenijih koreografa beogradske baletske scene Aleksandra Ilića, poslednjih nekoliko godina povećao se broj privatnih baletskih ustanova sa različitim programima: Škola igre Ašhen Ataljanc, Škola Nacionalne fondacije, Studio Kostjukov- Dragičević.\n"Mislim da su i pored različitog programa ove ustanove usaglašene sa svojim programom ali bez upečatljivije autonomnosti ideja. Obzirom da su mlade škole, treba im dati vremena da se razvijaju i pokažu na koji način će svaka od njih negovati svoju posebnost. Prateći završne koncerte svakako je činjenica da u talentu ne oskudevamo", izjavio je Tanjugu Ilić.\nOsnivač Beogradskog festivala igre koji je za deset godina postojanja umetničku igru postavio u centar pažnje, stvorio novu mladu publiku, Jung je pre tri godine pokrenula Baletsku školu Nacionalne fondacije za igru. Prema njenim rečima to je prva profesionalna škola koja svoj rad isključivo temelji na iskustvima i programima inostranih baletskih skola, na radu inostranih pedagoga sa našom decom.\n"U vreme kada smo započinjali svoj program, u saradnji i uz pomoć Akademije Teatra milanske Skale, pojavilo se par privatnih studija domaćih baletskih umetnika, što smatram velikim uspehom naše inicijative", kazala je Jung.\nO tome šta znači otvaranje odeljenja čuvene baletske škole iz zemlje gde je rodjen balet, Akademije Teatra milanske Skale, Jung kaže da očigledno za Srbiju ne znači mnogo.\n"Pitanje je koliko je nama uopšte stalo do umetnosti, profesionalne edukacije mladih talenata i budućnosti, ovo je zemlja lakih nota, narodnih veselja, politikantskih prepucavanja", istakla je Jung. Ona smatra da je ogromna privilegija mogućnost da deca u Beogradu rade sa pedagozima iz Akademije Teatra milanske Skale, Akademije Vaganova, Akademije Princeze Grejs iz Monte Karla ili da tokom Beogradskog festivala igre budu viđena od strane direktora Baleta iz Beca, Holandskog plesnog teatra, Kulberg baleta, da odlaze na seminare u Bugarskoj i Italiji.\nBalerina Ašhen Ataljanc\nJung ističe da u Srbiji nema školovanih baletskih pedagoga, jer ne postoji viša stručna škola ili akademija za bavljenje pedagogijom a donesen je "nakaradni zakon koji omogućava da i oni koji ne znaju baš ništa o baletskoj pedagogiji, a često nemaju ni igračkog iskustva, neometano rade". To je, kako kaže, štetno za svu decu koja bi možda mogla da prave velike karijere u svetu i zato nju zanima isključivo rad sa strancima.\n"Ako ne znamo, zovemo nekoga ko zna", kaže Jung za koju balet u Srbiji još živi u vremenu oko 1960. godine, "i to više po hodnicima i bifeima, a mnogo manje u baletskoj sali" a strukovna udruženja se još bave negovanjem stalnog radnog odnosa.\nOna ističe da u svetu danas nijedan ugovor baletskih igrača ne traje duže od 10 meseci, koliko traje pozorišna sezona, tako je i sa glumcima, pevačima a u našim udruženjima sede oni kojima stalni radni odnos, sva bolovanja, trudnoće, sigurna penzija, a posle možda i nacionalni dodatak, beskrajno odgovaraju.\nBaletska škola \_"Lujo Davičo\_"\nbalerina nastao u Francuskoj, zato su i svi nazivi figura na FRANCUSKOM


Dnevni bilten 04.12.2018.\nDAČIĆ: ODNOSI SA KINOM NA NAJVIŠEM NIVOU\nBEOGRAD, 3. decembra 2018. (Beta) - Ministar spoljnih poslova Ivica Dačić izjavio je 3. decembra da su odnosi Srbije i Kine "na najvišem novou" u istoriji, kao i da ih karakteriše sveobuhvatno strateško partnerstvo i intenzivni dijalog. "Srbija je jedna od od prvih zemalja, koja je od samog pokretanja 2013. godine u punoj meri podržala i kontinuirano podržava inicijativu 'Pojas i put'", rekao je Dačić, na otvaranju međunarodnog okruglog stolu "Pojas i put" u Narodnoj skupštini . Dačić je dodao da su geostrateški položaj Srbije, kao i izvanredni odnosi sa Kinom, omogućili Srbiji da bude značajna tačka na ruti "Pojasa i puta" i da bude uključena u veliki broj pre svega infrastrukturnih projekta. Prema njegovim rečima, preko Pomorskog puta svile za 21. vek Srbija će, iako kontinentalna zemlja, biti povezana sa Kinom preko Indijskog okeana i Egejskog mora, a projektom kopnene linije, od luke Pirej, povezana i sa centralnom i severnom Evropom, pravcem od Grčke, Makedonije i prugom Beograd-Budimpešta. "'Pojas i put' će, uveren sam, u istoriji biti zapamćen po pozitivnom doprinosu globalnom povezivanju i ekonomskom razvoju svih zemlja", naglasio je Dačić. Kako je Dačić podsetio, projekat "Pojas i put" je pokrenut inicijativom prvenstveno ekonomskog karaktera, ali se razvio u sveobuhvatni format saradnje, koji uključuje i kulturu, naučno-tehnološku saradnju i prosvetu. On je naglasio i da bliže i čvršće povezivanje država, rad na zajedničkim projektima i stremljenje zajedničkim ciljevima doprinosi i jačanju bezbednosnog okruženja u kojem živimo, posebno imajući u vidu nove izazove sa kojima se svet suočava.\nBEOGRAD, 3. decembra 2018. (Beta) - Predsednik Srbije Aleksandar Vučić izjavio je 3. decembra da će najavljeno formiranje Vojske "Kosova" i ne odustajanje od ukidanja takse za robu iz Srbije, imati katastrofalne posledice ako neko Prištinu ne urazumi u najkraćem mogućem roku. Vučić je na konferenciji za novinare u Beogradu rekao da će 4. decembra razgovarati sa predstavnicima Rusije, Kine i SAD i da će možda tražiti i sednicu Saveta bezbednosti Ujedinjenih nacija na kojoj bi se govorilo o situaciji na Kosovu i Metohiji. On je ponovio da Srbija neće pristati na ucene iz Prištine i da neće nikada priznati "Kosovo" kao nezavisnu državu. Vučić je kazao da albanske vlasti na "Kosovu" ni posle sastanka sa predstavnikom EU za proširenje Johanesom Hanom ne odustaju od povećanih taksi na koje inače nemaju pravo ni po Sporazumu o stabilizaciji i pridruživanju, ni po CEFTA čiji su potpisnici. On je kazao da je formiranje Vojske "Kosova", koje nije u skladu ni sa kosovskim ustavom, dovodi region u u najviši stepen opasnosti. "To dovodi ceo region u najviši stepen opasnosti. Ti potezi albanskog rukovodstva su ne samo neodgovorni, već nas i dovode u najveću opasnost. Čak ne želim da izgovorim šta je njihova namera i želja", rekao je Vučić. On je dodao da od sveta želi odgovor na pitanje "šta ako nekome od usijanih albanskih glava padne na pamet da pošalje vojsku na sever KiM". Vučić je rekao "neka razmisle svi oni koji podržavaju Prištinu" pre nego što se krene u nešto što može dovesti do katastrofe. On je kazao da Srbija sve vreme radi na smirivanju tenzija i da želi da se pronađe neko rešenje. "Ja želim da im saopštim da Srbija neće priznati nezavisnost i da se sa Srbijom na takav način ne pregovara i ostaje samo još da nas sruše na ulicama", kazao je Vučić. On je kazao i da uvođenjem velikih taksi na robu iz Srbije neće imati veće posledice na srpsku privredu, već da oni to čine bi proterali srpsko stanovnišvo s KiM. On je dodao da će Priština imati javno protivljenje mnogih, ali da suštinski niko ništa neće uraditi. "Molim vas da se ni na koji način ne ponašamo kao Priština. Naše nije da pretimo, naše je da molimo", rekao je Vučić i dodao da Srbije neće dozvoliti "gaženje srpskog ponosa".\nVUČIĆ POSLE SASTANKA S HANOM: POTEZI PRIŠTINE VODE KA PUNOJ DESTABILIZACIJI REGIONA\nBEOGRAD, 3. decembra 2018. (Beta) - Predsednik Srbije Aleksandar Vučić ocenio je 4. decembra, u razgovoru sa evropskim komesarom za susedsku politiku i pregovore o proširenju Johanesom Hanom, da je povećanjem taksi na srpsku robu, koje je uvela Priština, dodatno prekršena CEFTA i da te mere vode ka punoj destabilizaciji regiona, tj.da mogu dovesti do dublje eskalacije. "Vučić je zahvalio Hanu na razumevanju situacije i na želji da problem reši, kao i na njegovoj pomoći Srbiji na evropskom putu, naglasivši da je za dalji napredak regiona ključno očuvanje mira i stabilnosti, kao i dalje evropske integracije. On je istakao da je Srbija spremna da nastavi dijalog s Prištinom, nakon što Priština povuče neodgovorne poteze", navedeno je u saopštenju. Predsednik Srbije je ponovio da Srbija neće uzvraćati bilo kakvim kontramerama, jer želi da ostane pouzdan partner kako u regionu, tako i u Evropi i svetu. Han je izjavio da dugotrajna stabilnost zahteva pomirenje i dobrosusedske odnose i izrazio punu podršku naporima da se kriza reši mirnim putem, uz poštovanje normi međunarodnog javnog prava, kao i postignutih regionalnih sporazuma. Vučić je razgovarao sa Hanom o potezima Prištine, kojima su uvedene i povećane takse na proizvode iz Srbije i BiH, kao i o regionalnoj stabilnosti.\nBEOGRAD, 3. decembra 2018. (Beta) - Predsednik Srbije Aleksandar Vučić izjavio je 3. decembra da je poseta predsednika Francuske Emanuela Makrona Beogradu, zakazana za ovu nedelju, odložena zbog nemira u Francuskoj. Vučić je na konferenciji za novinare rekao da je razgovarao s Makronom i da ga je francuski predsednik zamolio da se na nekoliko nedelja odloži poseta. "Znam koliko je teško sprovoditi odgovorne ekonomske reforme", rekao je Vučić na konferenciji za novinare. Francuske vlasti saopštile su da je 136.000 ljudi učestvovalo 1. decembra na protestima pokreta "Žuti prsluci" širom Francuske. Ministarstvo unutrašnjih poslova Francuske je navelo da su povređene 263 osobe, od kojih 81 pripadnik snaga bezbednosti. Pokret "Žuti prsluci" organizuje proteste širom Francuske od 17. novembra zbog najavljenog povećanja poreza na gorivo u sklopu ekoloških mera, ali se protest pretvorio u opšti izraz nezavodoljstva građana politikom predsednika Makrona.\nBEOGRAD, 3. decembra 2018. (Beta) - Predsednica Vlade Srbije Ana Brnabić izrazila 3. decembra na Konferenciji Ujedinjenih nacija o promeni klime u Katovicama u Poljskoj zabrinutost zbog uticaja koje klimatske promene imaju na okruženje i život ljudi i istakla da je zajedničko delovanje svih zemalja preduslov da se taj problem reši. "Moramo biti ujedinjeni - bez obzira na to da li spadamo u industrijski razvijene zemlje, da li smo teritorijalno mala ili velika država, bili u tranziciji ili ne. Ovo je tema koja se ne tiče nacionalne ili religijske pripadnosti, političkih i ličnih afiniteta – ovo je pitanje svih nas, ljudi koji naseljavamo planetu Zemlju", istakla je Brnabić. Kako je dodala, nijedna zemlja ne može rešiti sama problem klimatskih promena, ističući da je zajedničko delovanje uslov za pozitivan rezultat. Predsednica Vlade naglasila je da je Srbija jasno opredeljenja za sve inicijative ove vrste koje podrazumevaju da se deluje odmah. Ona je podsetila da je Srbija u bliskoj prošlosti osetila posledice klimatskih promena, a kao primer navela je poplave iz maja 2014. godine, kao i prošlogodišnje suše koje su uticale na nacionalni BDP, trgovinsku razmenu Srbije i životni standard stanovništva. Premijerka Brnabić rekla je da je zaštita životne sredine jedno od najvažnijih pitanja u procesu pristupanja Srbije EU, koje zahteva i daleko najviše investiranja – više od 15 milijardi evra. "U prošlosti, zaštita životne sredine nije bila na listi prioriteta Srbije. U prethodne četiri godine, sproveli smo teške i nepopularne mere fiskalne konsolidacije koje su nam omogućile da danas imamo stabilan finansijski sistem, koji počiva na zdravim osnovama i pruža nam priliku da ulažemo i u ostale oblasti poput ekologije ili obnovljivih izvora energije", izjavila je Brnabić. Neki od koraka koje će Srbija odmah preduzeti su usvajanje Zakona o klimatskim promenama i strategije niskougljeničkog razvoja, kao i početak primene konkretnih projekata koje će Srbija predstaviti u toku 2019. godine. Prema rečima predsednice Vlade, sve ove mere će, uz veći stepen zaštite životne sredine kao osnovni motiv, ukazati Srbiji na novi pravac daljeg ekonomskog i društvenog razvitka. "Razvoj zasnovan na inovacijama, znanju i čistim energetskim izvorima nešto je što stvaramo u Srbiji i ovakve strategije i zakoni svakako će pomoći taj proces i imaće dvojaku korist za naše građane. Srbija je spremna i posvećena zaštiti životne sredine i sa zadovoljstvom očekuje nastavak rada sa Ujedinjenim nacijama, Evropskom unijom, kao i sa svim pojedinačnim zemljama koje imaju istu viziju", zaključila je Brnabić. Otvaranju Konferencije prisustvovali su svetski lideri, šefovi država i vlada među kojima su GS UN Antonio Gutereš, premijeri Holandije i Španije, Mark Rute i Pedro Sančez, kao i potpredsednik Evropske komisije Maroš Šefčovič. Predsednica Vlade se na marginama Konferencije, između ostalih, sastala i sa predsednicima Austrije i Bugarske, Aleksanderom van der Belenom i Rumenom Radevom, premijerom Holandije Markom Ruteom, kao i sa direktorkom Svetske banke Kristalinom Georgijevom. U Katovicama je aklamacijom usvojena i "Solidarity and Just Transition Silesia Declaration" (Silesijska deklaracija o solidarnosti i pravednoj tranziciji). Konferencija u Poljskoj predstavlja nastavak pregovora o pitanjima od značaja za sprovođenje Okvirne konvencije UN o promeni klime. Konferencija u Katovicama ima za cilj završetak rada na usvajanju Uputstava za sprovođenje Sporazuma iz Pariza za smanjenje emisije gasova sa efektom staklene bašte. Republika Srbija član je Sporazuma iz Pariza od avgusta 2017. godine.\nSTOLTENBERG: NATO ZA OBOSTRANO PRIHVATLjIVO REŠENjE U DIJALOGU O 'KOSOVU' UKLjUČUJUĆI GRANICE\nBRISEL, 3. decembra 2018. (Beta) - NATO snažno podržava dijalog Beograd-Priština i kad je reč o "mogućim usaglašavanjima granica" i nada se da će dva strane naći obostrano prihvatljivo rešenje, izjavio je 3. decembra u Briselu generalni sekretar NATO-a Jens Stoltenberg. On je to rekao uoči zasedanja šefova diplomatija NATO-a koji će u sredu, 5. decembra zajedno s visokom predstavnicom EU Federikom Mogerini razmotriti "odnose NATO-a sa zemljama Zapadnog Balkana". Na pitanje novinara da li Atlantski savez strahuje da bi po bezbednost moglo imati posledica rešenje u dijalogu Beograd-Priština koje bi uključilo neke "korekcije granica", Stoltenberg je rekao da "NATO snažno podržava dijalog Beograd-Priština jer je to jedini način da se nađe odgovor za nerešena pitanja". Čelnik Atlantskog saveza je podsetio da je nedavno i u Beogradu ukazao na izuzetnu važnost dijaloga Beograd-Priština. "Kad je reč o mogućim graničnim usaglašavanjima, naglašavam da NATO podržava dijalog i nadam se da će dve strane naći rešenje koje će biti prihvatljivo i za Beograd i Prištinu", izjavio je Stoltenberg. Po rečima Stoltenberga, "važno je da se svi činioci uzdrže od izazivačkih poteza i provokativnih poruka i nastoje da smanje zategnutosti i ostvare napredak". On je istakao da će "NATO nastaviti da bude prisutan na 'Kosovu', tamo je naša operativna misija Kfor koja je značajna za stabilnost". "I Kfor će i dalje biti nepristrasan kako bismo bili sigurni da će stabilnost i bezbednost biti zajamčeni i da će doći do napretka ka političkim naporima da se dođe do rešenja kroz političke pregovore", zaključio je generalni sekretar NATO.\nKOMISIJA ZA ZAŠTITU KONKURENCIJE ODOBRILA "AL DAHRI" DA KUPI PKB I ZAVISNA PREDUZEĆA\nBEOGRAD, 3. decembra 2018. (Beta) - Komisija za zaštitu konkurencije Srbije objavila je da je odobrila kompaniji "Al Dahra" iz Ujedinjenih Arapskih Emirata da kupi Poljoprivrednu korporaciju Beograd i njena tri zavisna preduzeća - Eko lab, PKB Agroekonomik i Veterinarska stanica PKB. Ocena Komisije je da tim preuzimanjem neće biti narušena konkurencija na tržištu Srbije u proizvodnji mleka, žitarica, semena i jabuka, zatim u uzgoju krava, laboratorijskom ispitivanju i veterinarskoj delatnosti jer se "Al Dahra" u Srbiji bavi samo proizvodnjom i prodajom jabuka. Nepokretnu imovinu PKB i zavisnih preduzeća, firma "Al Dahra", registrovana u Irigu, kupila je početkom oktobra ove godine za nešto više od 105 miliona evra. Vrednost stočnog fonda PKB, koja se procenjuje na oko 17 miliona, evra biće priključena osnovnoj ceni. "Al Dahra" je najavila da će u naredne tri godine investirati 30 miliona evra u unapređenje poslovanja PKB, dalji razvoj sistema za navodnjavanje i modernizaciju kapaciteta za proizvodnju mleka. Pored toga, "Al Dahra" planira da uloži dodatnih 15 miliona evra u optimizaciju poslovanja PKB i njenih kapaciteta da bi se postigli veći prinosi i podigao kvalitet mleka. "Al Dahra" posluje u Srbiji od 2014. kada je kupila 51 odsto firme "Rudnap agrar".


Uncategorized Архиве - Страница 2 од 9 - Maca Peruvian\nSindrom policističnih jajnika jedan je od najkompleksnijih zdravstvenih problema koji pogađa savremene žene. Smatra se da između pet i deset odsto reproduktivno sposobnih žena ima simptome koji se zajednički mogu imenovati ovim sindromom, iako slobodno možemo reći da je ovaj broj mnogo veći u praksi od zvaničnih pod taka. Uzroci i simptomi U korenu problema …\nPolicistični jajnici – prirodno lečenje Read More »\nHormoni utiču na zdravlje na mnogobrojne načine – od osnovnih funkcija organa do toga kakvog smo raspoloženja i koliko imamo energije. Normalno je da se u toku dana, nedelje ili meseca osećamo različito, što se posebno odnosi na PMS, menstrualni ciklus, trudnoću ili menopauzu. Međutim, određeni lekovi ili problemi sa zdravljem mogu narušiti prirodnu ravnotežu …\n11 mogućih znakova hormonskog disbalansa Read More »\nDoba u kome živimo prepuno je opasnosti za zdravlje, a nekih od njih nismo ni svesni. Oni na naše telo mogu delovati tako da nemamo ideju o tome šta se zbiva sve dok zdravlje ne bude narušeno. Najveće pretnje zdravlju kriju se često u našim svakodnevnim navikama, što znači da na njih možemo uticati – …\nOvo su najveće pretnje zdravlju žene Read More »\nŽivotne navike imaju veliki uticaj na plodnost. Evo šta je neophodno da znate o ovoj temi, posebno ako želite da ostanete u drugom stanju. Na neke od faktora koji utiču na plodnost nije moguće uticati direktno – kao što su određeni zdravstveni problemi – ali oni nisu jedini uzrok otežanog začeća. Ono što činimo tokom …\nSve što je neophodno da znate o plodnosti Read More »\nPredmenstrualni sindrom, svakako poznatiji po skraćenici PMS, normalna je pojava kod većine reproduktivno aktivnih žena. Između 8 i 20 odsto žena suočava se sa umerenim do snažnim simptomima predmenstrualnog sindroma koji počinju nedelju do dve pre menstruacije. Simptomi PMS-a su mnogobrojni, a uključuju kako fizičke, tako i psihičke pojave. Najčešće su to česte promene raspoloženja …\nPravilnom ishranom protiv PMS-a Read More »


Uskoro besplatan internet u srpskim vozovima\n31.07.2018. - Železničko preduzeće Srbija voz najavilo je da će uvesti vaj-faj internet u 20 vozova, koji će putnici moći besplatno da koriste. Preduzeće "Srbija voz" je objavilo javni poziv za uvođenje vaj-faj interneta u vozove, a ponude se mogu dostaviti do 6. avgusta.\nPutnici će moći da koriste internet preko vaj-faj uređaja koji će se nalaziti u vozu i imaće mogućnost da se poveže na mobilnu mrežu putem tehnologije 3G i 4G i da istovremeno podrži do 100 korisnika.\nPobednik na tenderu je obavezan da omogući centralizovanu kontrolu i praćenje rada svih instaliranih uređaja, kao i upravljanje – restart uređaja, daljinsko konfigurisanje i pristup uređaju. (RTS)


nafta shutterstock 778123057\nOtprilike polovina ruskog izvoza sirove nafte i naftnih derivata, trenutno oko 6,5 miliona barela po danu, šalje se u evropske zemlje gde oni čine otprilike četvrtinu ukupnog uvoza nafte i naftnih proizvoda.\nNaftovodni sistem Družba prenosi oko milio barela sirove nafte dnevno s ruskih polja u Evropu, uglavnom u rafinerije u Nemačkoj, Holandiji i Poljskoj. Ukrajina doprema rusku naftu u Slovačku, Mađarsku i Češku kroz južni krak naftovoda Družba, prenosi Danas.\nVećina analitičara, međutim, smatra da su izgledi za nove stroge sankcije koje bi pogodile isporuku ruske nafte u Evropu mali. Stručna javnost kaže da bi najgori scenario vojne eskalacije mogao smanjiti tranzit nafte Ural kroz Ukrajinu za 250.000 barela po danu.\nOsim sirove nafte, Rusija je takođe važan dobavljač naftnih derivata za Evropu, u prvom redu polurafiniranog lož ulja, dizela i primarnog benzina.\nEvropsko tržište nafte Ukrajina Sankcije


Savez za Srbiju više ne postoji - Politički.rs\nKako nam je rečeno Savez je večeras održao poslednji sastanak na kojem je dogovoren prestanak postojanja ove grupacije opozicionih stranaka koje su bojkotovale izbore.\nNaši izvori kažu da su ovo ostalim predstavnicima stranka koje su činile Savez predložili Vuk Jeremić, predsednik Narodne stranke i Dragan Đilas, predsednik Stranke slobode i pravde.\nIzvori Danasa kažu da su obojica rekli da je Savez dostigao svoj maksimum te da svaka članica treba sada samostalno da se razvija.\nProtiv ovoga bili su Janko Veselinović, predsednik Pokreta za prwokret, Željko Veselinović, predsednik sindikata Sloga i Zoran Lutovac, predsednik DS, dok se Boško Obradović, lider Dveri, dvoumio, kažu naši izvori.\nDanas/ L. Valtner\nTagged: DRAGAN ĐILAS, SAVEZ ZA SRBIJU, VUK JEREMIĆ


Trasa auto-puta Beograd–Sarajevo kroz Srbiju već poznata | Beogradske vesti\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović razgovarala je danas sa ministrima Republike Srpske zaduženim za prostorno uređenje, građevinarstvo i ekologiju i za saobraćaj i veze Srebrenkom Golić i Neđom Trninićem o saradnji u oblasti građevinarstva i zajedničkim infrastrukturnim projektima.\nMihajlović je, na sastanku održanom u okviru zajedničke sednica vlada Republike Srbije i Republike Srpske, podsetila na to da je Srbija na desetom mestu u svetu po izdavanju građevinskih dozvola prema rangiranju Svetske banke, i dodala da je naša zemlja spremna da svoja iskustva u uvođenju e-dozvola prenese Republici Srpskoj.\nTakođe, ona je najavila da će resorna ministarstva Srbije i Republike Srpske potpisati i poseban memorandum o saradnji u ovoj oblasti, kao i o međusobnom priznavanju velikih licenci.\nGolić je uputila poziv Mihajlović i predstavnicima Ministarstva građevinarstva, saobraćaja i infrastrukture da u Banjaluci održe prezentaciju za predstavnike svih lokalnih samouprava i nadležnih ministarstava Republike Srpske, na kojoj će im predstaviti svoja iskustva u uvođenju elektronskih dozvola.\nNa današnjem sastanku razgovarano je i o ubrzanju procedura koje će omogućiti početak izgradnje zajedničkog graničnog prelaza u Bratuncu, zajedničkom održavanju mostova na Drini, kao i o realizaciji projekta izgradnje auto-puta Beograd–Sarajevo.\nMihajlović je istakla da je trasa auto-puta Beograd–Sarajevo kroz Srbiju već poznata i da će se nastaviti na postojeću trasu Koridora 11.\nOve godine ćemo potpisati komercijalni ugovor za izgradnju auto-puta Preljina–Požega, a naredne godine razgovaraćemo o nastavku izgradnje preostalih 60 kilometara puta od Požege do Kotromana, rekla je ona.\nMihajlović je prihvatila predlog ministra Trninića o uspostavljanju železničkog saobraćaja između dve važne turističke destinacije u Srbiji i Republici Srpskoj – Mokre Gore i Višegrada.\nTrninić je rekao da je Višegrad ove godine posetilo više od 300.000 ljudi, dodavši da je zajednički interes da se omogući turistima koji posete Višegrad da obiđu i Mokru Goru, i obrnuto.\nMihajlović je ministrima iz Republike Srpske, kao deo uobičajene prakse u susretima sa zvaničnicima, poklonila ručne radove koji prezentuju kulturnu baštinu Srbije, a izradile su ih žene sa sela, u okviru zajedničke inicijative Koordinacionog tela za rodnu ravnopravnost, NALED-a i Etno-mreže “Uposlimo 1.000 žena u ruralnim područjima”.\nHapšenje organizovane kriminalne grupe u Pragu i Novom Sadu ( Video)\nVlada Srbije i Savet ministara BiH uskoro će održati zajedničku sednicu\nPrevious post:Hapšenje organizovane kriminalne grupe u Pragu i Novom Sadu ( Video)\nNext post:Vlada Srbije i Savet ministara BiH uskoro će održati zajedničku sednicu


Dizajnirana tako da zauzima što manje površine u malenim spoljnim prostorima, Fancy Fence sistem cilja ka aerodinamičnoj pristupačnosti ograđenih imanja, povećavajući sigurnost bez potpunog blokiranja pogleda ka spoljnjem, ali i unutrašnjem delu koji ograda okružuje.\nNeverovatno je zanimljivo gledati delove koji kao uz pomoć magije nestaju u zemlji kada je ograda aktivirana, ali je veoma važno da njeni vlasnici ne krenu da ulaze kolima previše rano, dok su tarabe još uvek delimično iznad tla.\nSistem je dostupan sa čeličnim tarabama, HPL košuljicama i aglomerisanim kvarcnim pločama, u zavisnosti od izgleda koji želite da postignete, ali i nivoa privatnosti koji vam je potreban.\nSistem čeličnih taraba je posebno istaknutog minimalističkog izgleda, oslobođen horizontalnih delova, dostupan u 24 boje, tako da se ovi elementi ograde mogu prilagoditi stilu svakog domaćinstva ili poslovnog prostora. HPL oplate su kreirane pod velikim pritiskom od laminatnog drveta, pružajući izgled drveta sa dodatnom snagom i dugovečnošću.\nAglomerisani kvarc je projektovani kompozitni materijal načinjen od mlevenog kamena vezanog smolom, tako da je zapravo mnogo lakši nego što izgleda i takođe dolazi u velikom opsegu različitih boja i tekstura, uključujući metalik okside i obrasce koji oponašaju mermer i škriljac, dok sve tri opcije mogu biti mešane i kombinovane.\nKada se ograda spušta, smeštena je privremeno unutar vodootpornog i ojačanog betonskog svoda, opremljenog pumpama za drenažu prilikom nevremena, i gredama koje mogu da podnesu velike terete. Na površini, svodovi su prekriveni prenosivim pločama koje mogu biti pomerene prilikom njihovog održavanja.\nMehanički delovi kapije su zaštićeni, tako da mogu funkcionisati po kiši i snegu, dok se ista može spustiti ili podići jednostavnim pritiskom na dugme, ali u slučaju nestanka struje, ili ako dođe do zakazivanja sistema, pristup mehanizmu je omogućen manualnim putem.\nPotrebno je oko pet sekundi da se kapija otvori ili zatvori. Kao dodatak glavnoj ogradi, kapija nudi prolaz automobilima, dok korisnici ovog inovativnog sistema mogu da ugrade i "nevidljivu" prilaznu kapiju, koja se takođe savršeno uklapa sa ostatkom ograde.\nNakon inicijalnog pregleda, koji osigurava da se ispod dela koji je određen za gradnju sistema Fancy Fence ne nalazi korenje drveća, niti bilo kakva infrastruktura, potrebno je samo 24 časa za ugradnju mehanizma i njeno postavljanje.\nU slučaju da ste zabrinuti za bezbednost, jer zaista nije teško zamisliti drznike u pokušaju preskakanja kapije dok je u pokretu, sistem uključuje senzore koji emituju laserske zrake sa jedne strane kapije na drugu. Ako se ovaj zrak prekine, sigurnosni sistem automatski zaustavlja svaki njen pokret.\nNema sumnje da je ovaj sistem poprilično komplikovan za većinu imanja, ali je jako zabavno gledati ga u akciji, dok ni jedno visokotehnološko domaćinstvo uskoro neće biti kompletno bez njega. Tamo negde u velikom svetu, neko sa imanjem vrednim Bondovog suparnika, provlači svoju kreditnu karticu, kako bi ovaj sistem ograde dodao kolekciji veoma tajanstvenih karakteristika.


Donald Tramp: Ako ne potpišemo sporazum sa Rusijom, napraviću najjače nuklearno oružje na svetu | Vestinet.rs\nPočetna POGLEDI\tDonald Tramp: Ako ne potpišemo sporazum sa Rusijom, napraviću najjače nuklearno oružje na svetu\nU slučaju da se sa Rusijom ne potpiše nikakav sporazum o kontroli naoružanja, SAD će stvoriti „najmoćnije“ nuklearno oružje u svetu, izjavio je američki predsednik Donald Tramp.\n„Trenutno Rusija i Kina žele istovremeno da sa nama pregovaraju, kako bismo zaustavili bezumno trošenje milijardi i milijardi dolara na nuklearno oružje. Međutim, dok ne budemo imali takav sporazum, jedino što mogu da učinim jeste da stvorim najmoćnije nuklearne snage na svetu“, istakao je.\nNešto ranije je Tramp izjavio da Vašington poseduje „superbrze rakete“ za suprotstavljanje Rusiji.\nPrema njegovim rečima — Americi su neophodne „superbrze rakete“, jer Moskva već poseduje takvo naoružanje. Istakao je i da je ruska strana mogla da dobije informacije o odgovarajućim tehnologijama od prethodnog američkog rukovodstva.\nPodsetimo — Sporazum o neširenju nuklearnog naoružanja (START-3) ističe već 5. februara 2021. godine.\nIako još uvek nema konkretnog dogovora o tome kada bi pregovori mogli da počnu, savetnik predsednika SAD za nacionalnu bezbednost Robert O’Brajan najavio je da bi Vašington mogao da to učini „uskoro“.\nDonald Trampnuklearno oružjeRusijaSADsporazum


ŠEŠIRIJADA 2018 - šminka i frizura za glumicu Nevenu Šarčević\nŠeširijada 2018 je započela Serenadom o Beogradu. U Skadarliji je počela tradicionalna manifestacija šesta Skadarlijska šeširijada koju organizuje Društvo “Skadarlija”, Muzički studio Kolarac i Turistička organizacija Beograda. Na ovoj tradicionalnoj manifestaciji dodeljuju se nagrade za najbolji dečiji šešir, damski šešir, najlepši par šešira i etno šešir. Defile šešira krenuo je od kuće Đure Jakšiča do bivšeg restorana “Dva bela goluba”.\nVoditelji Miša Ćirić i Nevena Šarčević posle dodele nagrada najaviće i Slađanu Bušić i pesnike Gorana Poletana i Dragišu Simića, kao i članove književnog kluba „Skadarlijska boemija“. Sa našom dragom glumicom Nevenom Šarčević sarađujemo već dugi niz godina i brinemo se o njenom izgledu kako estetski tako i kozmetološki.\nPOGLEDAJTE NAŠE UČEŠĆE NA LARP FESTIVALU


Za početnike u biznisu 300 miliona dinara - AgroSmart\nZa početnike u biznisu 300 miliona dinara\npetak, 01. novembra 2019.\nNovoosnovanim preduzetnicima, poljoprivrednim gazdinstvima, mikro i malim privrednim društvima starosti do dve godine, kao i svima koji su zainteresovani za započinjanje sopstvenog biznisa i razvoj poslovanja od danas je na raspolaganju novi nacionalni „Program promocije preduzetništva i samozapošljavanja“, koji predviđa ukupno raspoloživa sredstva za realizaciju od 300 miliona dinara.\nProgram ima za cilj sveobuhvatnu podršku i predstavlja snažan razvojni podsticaj privredi Srbije, rečeno je na predstavljanju u Privrednoj komori Srbije.\nPredsednik PKS Marko Čadež je istakao da je to potpuno novi program koji je sasavim konkretan i dobar projekat za sve, kao i da se s njim otvara novi vid finansiranja.\nNaglasio je da će moći da dobiju sredstva pomoći po veoma povoljnim uslovima, to jest kamatama, kao i bespovratana sredstva.\nSada imate institucionalni put kako da dođete do prvih sredstava, zatim možete da naučite kako se vodi posao, kako se pravi biznis plan, kako da zajedno sa odeljenjem PKS sarađujete. Takođe, da naučite sve po pitanju poreza, zakonodavstva…, rekao je Čadež.\nKako je rekao, ranije za dobijanje pomoći je bilo potrebno da već imati otovrenu radnju ili firmu, dok je sada dovoljno da zainteresovani sami imaju ideju i znaju šta hoće i da to razrade sa PKS.\nSvi koji žele da zaočnu posao će moći da se jave svim regionalnim privrednim komorama koje su u sistemu PKS, dodao je Čadež.\nTaj program podrške koji je usvojila Vlada Srbije proistekao je kao rezultat aktivnosti definisanih Memorandumom o saradnji Vlade Srbije i Nemačke razvojne banke iz 2018. godine.\nRealizovaće ga Kancelarija za upravljanje javnim ulaganjima, u saradnji s Ministarstvom privrede i Fondom za razvoj, uz stručnu podršku Nemačke razvojne banke (KfW) i PKS kao partnera u implementaciji.\nDirektor KfW u Beogradu Arne Gros je rekao da mu je veoma drago što učestvuju u tom projektu, kojim žele da ohrabre buduće privrednike i poslovne ljude u Srbiji.\nKaže da je veoma važno što će programom biti obuhvaćen sektor MSP i vlasnici mikro preduzeća i preduzetnici.\nVažno je da ljudi zainteresovani za osnivanje firme imaju poverenja da izađu na tržište i da im se pomogne kroz različite mehanizame podrške.\nGros je naveo da će oni koji već posluju dobiti pomoć kako bi mogli da nastave ili prošire poslovanje.\nViceguverner Narodne banke Srbije Dragana Stanić je rekla da su preduzetništvo i inovacije vrlo aktuelne teme i da su ključni predulsovi za razvoj preduzetništva i sektora MSP kreiranje staiblnog i održivog privrednog ambijenta i da je Srbija po tom pitanju ostvarila znača značajne rezultate.\nKazala je da je makroekonomska situacija stabilna, da je poboljšana poslovana klima, zatim da se smanjuje javni dug zemlje, povećava priliv direktnih stranih investicija, da je ifnlacija već šestu godinu zaredom u granicama cilja – oko dva odsto, zatim da postoji relativna stabilnost deviznog kursa kao uslov stabilnog poslovanja.\nTakođe, Stanić ističe da je očuvana stabilnost finansijskog sistema, smanjeno učešće problematičnih kredita koji su na najnižem nivou od počcetka praćenja tog pokazatelja, kao i da postoji snažan rast kreditne aktivnosti privredi i građanima. pod povoljim uslovima.\nTo je sve snažna podrška privrednom rastu. NBS pruža podršku obezbeđivanju povoljnih izvora finsiranja sektora MSP i preduzetnika, rekla je ona i dodala da rast tih preduzeća dosta zavisi od mogućnosti finansiranja iz povoljnih izvora.\nOčekujemo da će se pozitivan trend nastaviti i verujemo da će ovaj program tome doprineti, dodala je viceguvernerka.\nNavela je da je NBS prepoznala značaj aktivnosti Nemačke razvoje banke.\nNBS podržava ovaj projekat i aktivnosti za ravoj preduzenštva i inovacija, zaključila je Stanić.\nProgram promocije preduzetništva i samozapošljavanja obuhvata sve ključne aspekte podrške neophodne za uspeh start ap projekata – petodnevnu obuku za izradu poslovno – investicionog plana, povoljne bankarske kredite kod komercijalnih banaka, partnera u projektu, garanciju za kredite banaka partnera, bespovratna sredstva (grant) korisnicima koji uspešno otplate kredit u iznosu do 20 odsto ukupnog investicionog ulaganja koje se finansira u okviru Programa (maksimalan iznos bespovratnih sredstava 360.000 dinara).\nZatim povoljni bankarski krediti u maksimalnom iznosu od 3,6 miliona dinara dodeljivaće se za finansiranje investicija (nabavku proizvodne opreme, mašina, postrojenja, sadnica, kupovinu ili adaptaciju poslovnog ili proizvodnog prostora) kao i za obrtna sredstva, uz povoljne uslove otplate i pogodnosti u vidu niže kamatne stope koja je fiksna u maksimalnom iznosu od 5,99 odsto na godišnjem nivou.\nJoš jedna od pogodnosti za korisnike kredita je ta da kolateral može biti samo predmet finansiranja, kao i da su maksimalni troškovi i naknade koje banka naplaćuje korisniku kredita do jedan odsto jednokratno.\nCilj ovog programa podrške, u kojem su za partnerske banke izabrane Rajfajzen banka, UniKredit Bank i Banka Poštanska štedionica jeste da doprinese stvaranju stimulativnog ambijenta za početnike u poslovanju, unapređenju uslova poslovanja u sektoru mikro, malih i srednjih preduzeća i preduzetništva i otvaranju novih malih i srednjih preduzeća i preduzetničkih radnji, u skladu sa strategijom Vlade Srbije.\nDržava je i do sada, u proteklih par godina, uspešno podržavala početnike u biznisu, što najbolje potvrđuje iznos opredeljenih kredita i bespovratnih sredstava.\nSada se po prvi put u kreditiranju početnika u biznisu uključuju i komercijalne banke čime se značajno proširuje dostupnost podrške. Ovaj program nudi rešenje za poslovne ljude sa dobrom poslovnom idejom koji nisu mogli da ispune uslove za finansiranje projekata.\nDetaljne informacije o Programu dostupne su na sajtu Ministarstva privrede, ili putem mejla: startup@pks.rs.


Počela akcija uređenja i uljepšavanja Banjaluke - Banjaluka Live - Najnovija dešavanja\nPočela akcija uređenja i uljepšavanja Banjaluke\nBANJALUKA – Akcija uređenja i uljepšavanja grada od Tržnice do Narodnog pozorišta u okviru koje će biti izvedeni brojni radovi…\nVijesti Septembar 28, 2019\nBANJALUKA – Akcija uređenja i uljepšavanja grada od Tržnice do Narodnog pozorišta u okviru koje će biti izvedeni brojni radovi počela je danas u Banjaluci.\nGradonačelnik Banjaluke Igor Radojičić rekao je da je u akciji angažovan veliki broj volontera i Komunalno preduzeće.\n“Biće izvođeni brojni radovi, kao što su montiranje novog i popravljanje oštećenog mobilijara, detaljno čišćenje urbane opreme i bojenje mobilijara, te uklanjanje neispravne i neadekvatne opreme”, pojasnio je Radojičić.\nOn ja naglasio da je prostor kod Pravnog fakulteta preuređen u amfiteatar u prirodi, što je još jedna u nizu malih intervencija.\nŠef Tima za male intervencije Gradske uprave Milenko Stanković kaže da su osnovna ciljna grupa mladi ljudi koji su puni pozitivne energije i entuzijazma, ali da su u akciju uređenja dobrodošli ljudi svih generacija.\n“Svi koji su izabrali Banjaluku za mjesto življenja ili obrazovanja, vjerujemo da vole ovaj grad i žele da aktivno učestvuju u njegovom uređenju. Zajednički cilj je da grad učinimo ljepšim i ugodnijim mjestom za život”, rekao je Stanković.\nGradska uprava organizator je akcije uređenja u okviru projekta “Malih intervencija u prostoru”.\nBANJALUKA – “Pauk” služba uskoro bi trebalo da dobije novo vozilo, čijom nabavkom će ona imati bolje uslove za rad,…


POSITIVE I MICROSOFT- PODRŠKA KOMPANIJAMA KOJE NASTOJE DA UNAPREDE POSLOVNE PROCESE I IT SEKTOR - Positive\nODRŽAN DRUGI PO REDU EDUKATIVNI SEMINAR U NOVOM SADU\nKompanija Positive, okupila je kompanije iz privatnog sektora, na jednodnevnom seminaru, sa ciljem da kroz panele, diskusiju i razmenu iskustava odgovori na pitanja i aktuelne teme u IT industriji za 2019.godinu. Novosadskoj kompaniji pridružio se i globalni lider Microsoft, predstavivši ovim putem Microsoft Azure – jednostavna „cloud“ rešenja za unapređenje poslovnih procesa . Seminar je održan 21.februara u novosadskom Master centru, a među učesniima su se našli predstavnici malih i srednjih preduzeća, koji su se za seminar registrovali besplatno, odnosno troškove su snosili organizatori.\nKompanija Positive predavanja je bazirala na sopstvenom iskustvu, stoga su ispred firme govorili g-din Petar Oljača– direktor prodaje i g-din Zlatko Markser– menadzer za razvoj usluga. Teme su obuhvatile unapređenje IKT sistema kroztemeljnu analizu stanja, identifikovanje slabih tačaka i načina za otklanjanje i unapređenje istih kao i smernice za povećanje produktivnosti. Usledilo je zatim predstavljanje načina za bezbedno čuvanje podataka i oporavak informacionog sistema nakon eventualnog gubitka istih. Ispred Microsoft-a obratio se g-din Marko Đurović „Technical Presales Specialist for Microsoft Azure MICROSOFT CSP“ predstavivši „Azure“ poslovna rešenja koja obuhvataju „Azure“ servere (VM, SQL), „Azure BackUp & Disaster Recovery“ i „Azure“ migraciju. Panel je zatvoren predavanjem g-dina Velibora Đerman, na temu svakodnevnog štampanja materijala bez ulaganja u opremu, optimizacije štampe i donošenja odluka o tokovima dokumenata i njihovoj bezbednosti, a namenjeno je kompanijama koje svakodnevno štampaju velike količine materijala i ulažu značajna sredstva u kupovinu opreme za štampanje.


Sve više je tvornica koje su opremljene savremenim mašinama kojim upravlja stručno osoblje, te su spremni odgovoriti na sve izazove modernog tržišta. Jedna od takvih kompanija je i MS WOOD, koja ima tvornicu namještaja u Fojnici. “Bavimo se preradom drveta od trupca do gotovog proizvoda. MS WOOD je relativno mlada kompanija, koja je krenula sa proizvodnjom prije pet godina. Trenutni kapaciteti su oko 30 hiljada stolica mjesečno, a mi smo na nekih 80 posto naših kapaciteta. U fazi smo proširenja proizvodnje, tako da će nam biti potrebna nova radna snaga”, kaže nam Ahmet Parlić , tehnički direktor MS WOOD.\nKompanija MS WOOD je moderno i savremeno opremljena tvornica namještaja koja je spremna zadovoljiti najstrože kriterije zapadnoevropskog tržišta. Jedan su od primjera kako bi trebale poslovati i ostale kompanije u našoj zemlji, čime bi se popravila ekonomska situacija i riješio problem nezaposlenosti.


Britanski ministar: Mejova namerava da sa Trampom razgovara o „ruskoj sajber-pretnji“ - Sputnjik Srbija\n11:11 18 Septembar 2020\nBritanski ministar: Mejova namerava da sa Trampom razgovara o „ruskoj sajber-pretnji“\n11:58 03.06.2019 Preuzmite kraći link\nSajber-pretnje koje navodno potiču iz Rusije, biće jedna od tema koju britanska premijerka Tereza Mej namerava da razmatra sa američkim predsednikom Donaldom Trampom, koji je stigao u državnu posetu Velikoj Britaniji, izjavio je u intervjuu za radio Bi-Bi-Si ministar spoljnih poslova Džeremi Hant.\n„Mi ćemo razgovarati (sa Trampom) o temama na kojima želimo da radimo zajedno. Dozvolite mi da vam navedem jedan primer. Veoma smo zabrinuti zbog činjenice da Rusija sve više koristi svoje sajber-kapacitete za destabilizaciju demokratskih procesa u zapadnim zemljama, a posebno u Ukrajini. Želimo da razgovaramo o tome kako ćemo se izboriti sa ovom situacijom“, rekao je Hant.\nPrema njegovim rečima, na sastanku lidera biće razmotrena i tema Irana i situacija u Jemenu. Ministar je istakao da saradnja Velike Britanije i Sjedinjenih Američkih Država po ovim i drugim pitanjima može dati dobre rezultate i „učiniti situaciju u svetu mirnijom“.\nTramp lično odobrio sajber-napad na Rusiju\nOdgovarajući na kritike protivnika Trampove politike koji protestuju zbog njegove posete Velikoj Britaniji, Hant je priznao da je aktuelni američki predsednik vrlo kontroverzna figura, ali je naglasio da je njegova poseta potvrda izuzetno bliskog partnerstva između Velike Britanije i Sjedinjenih Američkih Država, uključujući i u spoljnoj politici.\nŠef britanske diplomatije je dodao da su saveznički odnosi između dveju zemalja izuzetno važni u vreme kada, prema njegovim rečima, u Kini rastu autoritarne tendencije, a „Rusija je postala mnogo agresivnija, spremna za ulazak na teritoriju Ukrajine i pokretanje napada sa primenom hemijskog oružja“.\nHant navodi da su ova razmatranja mnogo važnija od onih protivrečnosti koje sada postoje između Londona i Vašingtona. On je osudio stav opozicione Laburističke partije, čiji je lider Džeremi Korbin odbio da se sastane sa Trampom.\nsajber-bezbednost, Tereza Mej, Donald Tramp, Velika Britanija\n11:05 Fantom iz Leskovca: Nepomično stoji i vreba prolaznike palicom /video/\n10:57 Hibridna oluja razara Grčku: „Janos“ ruši sve pred sobom /video, foto/\n10:50 „Noćna mora“: Rusija i Kina na Arktiku /foto/\n10:27 Srbi blokirali granicu sa Crnom Gorom\n10:26 Belorusija počela da jača zaštitu granica\nAmerika na korak od zaokreta: Priznaje li Tramp da je stvaranje nezavisnog Kosova — greška


PressReader - 24 Sata (Serbia): 2016-11-11 - 954 Srbina tražila pasoš prve svemirske države\n954 Srbina tražila pasoš prve svemirske države\n24 Sata (Serbia) - 2016-11-11 - AKTUELNO / SVET / EKONOMIJA - A. Latas llll\nPrva svemirska država Asgardija nije stara ni mesec dana, a srpska dijaspora tamo broji već skoro 1.000 stanovnika! Dr Igor Ašurbejli, ruski naučnik i svemirski stručnjak, 12. oktobra u Parizu obelodanio je osnivanje prve svemirske nacije.\nVANZEMALJCI - Asgardija je dobila već pola miliona zahteva za državljanstvo, a iz naše zemlje stigla su zasad tačno 954, što nas stavlja na 57. mesto od 233 zemlje iz koje su stigli zahtevi.\nNajviše vanzemaljaca imaju Kinezi sa 140.000, drugi su Amerikanci sa 55.000, a treći Turci sa 44.000. Sledeće godine ovaj naučnik planira da iz svog džepa finansira slanje prvog satelita u svemir koji će predstavljati teritoriju ove zemlje, a koja za početak neće biti naseljena ljudima.\nTrenutno Asgardijci učestvuju u konkursu za izbor državne zastave i himne, a upis novih građana ovog momenta je zaustavljen zbog preopterećenja omalenog državnog aparata. Iako deluje kao potpuno luda ideja, Ašurbejli ima dovoljno novca da sam pokrene ovu svemirsku državu, a oko sebe je okupio i priličan broj eminentnih svetskih naučnika, sada i Asgardijaca.\n- Svetu preti opasnost od neregulisane eksploatacije svemira. Ključna ideja Asgardije je mir u svemiru i pokušaj sprečavanja da se zemaljski sukobi prebace u svemir. Asgardija je jedinstvena s filozofskog aspekta jer je naš cilj služiti čitavom čovečanstvu, bez obzira na lično bogatstvo pojedinca i prosperitet zemlje u kojoj se rodio - objasnio je Ašurbejli prlikom osnivanja nove nacije.\nU manifestu prve vanzemaljske nacije stoji da zakoni koji se tiču svemira ne smeju postati zakoni džungle, te da se resursi u svemiru moraju zaštititi jer pripadaju svakom od nas. On je najavio i da nova nacija, koja već ima formiranu vladu sa 11 ministarstava, planira da u budućnosti zatraži prijem u članstvo Ujedinjenih nacija.\nVesti o lansiranju prvog u nizu od nekoliko satelita Asgardije, kao i osnivanju ambasada, biće objavljene sutra. Naziv države i nacije dolazi iz nordijske mitologije, gde Asgard predstavlja grad u nebesima, odnosno zemlju bogova. Ašurbejli je dobitnik Uneskove medalje za doprinos u razvoju nauke i nanotehnologije.